
Tegelased: 


Jaak — Vidriku peremees 

Leena — ta naine 

Kustas — nende poeg 

Ripsiku Päss — Vidriku popsnik-päevamees 

Maali — ta naine 

Kiiveti Taavet — teine Vidriku popsnik-päeva- 
mees 

Epp — ta naine 

Lõmpsi Märt — ümbruskonna rikkamaid pere- 
mehi 

Mõimaru Kaarel — kiriku vöörmünder 

Tiltsi Madis — ümbruskonna peremehi 

Liisi — ta tütar 

Aljaku Juula — naabertalu rikas peretiitar 

Leenardi Mai — selle valla perenaisi 

Parve Pärn — ärimees ja hangeldaja linnas “ 


Aeg — enne maailmasõda 
Koht — Lõuna-Eesti 


Dekoratsioon: 


Näitelava kujutab kõiges kolmes vaatuses Vid- 
riku talu õue. 

Paremal paistab nurk vanast viltuvajunud elu- 
majast, mille lagunenud ukse kaudu pääseb õuest 
majja ja mille suitsust tuhmunud köögiaknast 
võib näha majast) õue. Paremalt eest saab 
jalgvärava kaudu aeda ja sealt rehelasse. Pahe- 
malt on näha armetut aidaseina, lagunenud aida- 
trepp ja uks aita. Tagapool — risti üle lava 
ulatuv võrdlemisi korralik lattaed, mille värava 
kaudu võib |minna talust mööda viivale roobas- 
teele. Aia ääres üksikuid põõsaid ja lillepuhmaid. 
Aida ääres sirelite varjus luitunud laud ja õue- 
pinke. Tagaseinaks suvemaastik põldude, metsa- 
tukkade ja eemalt paistvate naabertaludega. 


ESIMENE VAATUS. 


On pühapäeva õhtupoolik ja Vidrikul pee- 
takse simmanit. Peo puhuks on õu hästi puh- 
taks pühitud ja korda seatud. Elumaja uks ja 
aiaväravad on ehitud kaskedega. Samuti on 
pistetud paar kaske ka aidatrepile ülesseatud 
õllevaadi kaunistuseks. 

Eesriide avanedes on lava tühi. Rehela poolt 
kostab lõbusat tantsumuusikat (harmoonik ja 
viiul), mis kestab lühikeste vaheaegadega ja lugu- 
sid vahetades vaatuse lõpuni. Mängitakse laba- 
jalavalssi: «Hiir hüppas, kass kargas. . .x 


Taavet ja Päss: 


Aastais mehed, simmani õllest pead juba 
hästi soojad, tantsivad eest paremalt aiaväravast 
sisse. Üksteise ümbert kinni hoides ja tööst 
kangeks jäänud jäsemetega veidraid hüppeid 
sooritades laulavad lavale jõudes vahvalt tantsu- 
muusikale kaasa. 


Päss hüppas, Taavet kargas, 
vana parun lõi trummi. 
Pops aknast välja, 
nahkkaltsad jalga. 


Taavet: 
Õllevaadi juure tormates. Päss, kurrask! 

Heidab seliti ja laseb kraanist õlut suhu 
joosta. 
Päss: 
Püüab üksinda edasi tantsida. 
Päss hüppas, Päss kargas, 
vana parun lõi trummi jne. 
Taavet: 
Õllevahust — täispritsitud nägu — pühkides. 
Päss, kurrask! 
Päss: 
Mes on? 
Taavet: 


Mes on?! Siia tule, sa Vidriku paruni 
ops ja palgasulane! Rebi kere siruli ja lükka 
õuad pärani! Jajoo!. .. Kraanist õlut sõbrale 

suhu lastes. Peremees on keetnud ja peremees 
on annud, j00, pops, ja peereta! . . . Keerab 
kraani hästi lahti ja laseb Pässul suu-silmad 
õlut täis. 

Päss: 

Turtsub ja puristab. Sa-sa-sa, kurrask, kee- 
rasid liig pa-pa-palju ! 

Taavet: 
Sa-sa-sa, kurrask, neelasid liig vä-vä-vähe! 


Märt ja Kaarel: 


Tulevad pahemalt roobasteed ja värava kaudu 
õue. 


n 4 “i 


Märt: 

Suure kõhu ja laia näoga vallavanema tüüp, 
võrratu hoopleja ja suurustaja. Kaarlile: Nojah! 
Eks näe nüüd, Mõimaru Kaarel — peremehel 
ainult päramine piuks veel pirisemas, aga 
popsid, need aitavad veel selle viimsegi 
natukese panna nahka. Pässule ja Taavetile: 
2 mis te, kuradid, praalite ! Käige linapõl- 
ule! 


Taavet: 


Vidrikul on linakülv juba läbi, Lõmpsi pere- 
mees. 


Päss: 
Täna joome külvi lõpetust. 


Märt: 


Külvi lõpetust! Vidriku matuseid te joote, 
vaat” mis! 
Taavet: 
Matuseist pole peremees veel kõnelnud 
ühtigi. 
Märt: 
Küll ta juba varsti kõneleb kah! Kaarlile : 
Ei tule sel Vidriku Jaagul paremat pauku 
kui Ala-Vidriku omalgi. 


Kaarel: 


Pika pruuni habeme ja silmakirjaliku vaga- 
dusega vanamees. Ohkega: Jah, Ala-Vidriku oli 
läinud nädalal juba oksjonil. 


Märt: 

Läheb varsti ka see Jaagu Vidriku. Ei 
aita siin linad ega kedagi. Asunud laua ääre 
ja võtnud taskust pudeli, joob ja ulatab siis 
Kaarlile. Noh, viska, Kaarel! Meie võime veel 
võtta, meil pole veel pankrotti ja pristavit 
kukil! Võtab taskust 6-kopikalise vorstijupi ja 
hakkab seda tähtsalt näsima. 


Kaarel: 

Joob ja pühib suud. Jah, magus on ta, raibe, 
küll keelele ja libedasti läheb ta ka alla, aga 
ta viimne lõpp on sant ja paha! 

Märt: 

Pole häda, vöörmündri-saks, pole häda! 
Kui õpetaja-härra annab kirikus meile need 
napsud, mis meid õndsaks teevad, siis need 
tropid, mis meile aru alumisest otsast pähe 
põrutavad, need peame võtma juba ise! 
Pässule ja Taavetile pudelit sirutades. Noh, 
Vidriku paruni popsid, visake! Ega's peremees 
teile kangemat jooki ikka anna. Ainult seda va” 
õlle-virtsu. . . 

Taavet: 


Pudelit võttes. Aitäh, Lõmpsi peremees, 
ole meheks! Joob. 


Märt: 
Noh, kas on kange? 
Taavet: 
Kange ja magus! Tea, kas Pässule võibki 


seda anda? Tal nõrk pea, ei kannata viimaks 
vallavanema napsu välja. 


Märt: 20 + 
Pole häda, las' aga proovib. 
Päss: 
Joob, läkastab ja pühib silmi. Oh sa raibe 
küll, silmad lõi kohe veriseks! 
Märt: 
Ühes teistega mõnusalt naerdes. Ja-ah! Ei 


vallavanema naps ole Vidriku paruni õlle- 
virts! 


Päss: 


Eks Vidriku peremees annud täna ikka 
kangemat kah, oli teisel karjajaaku ja kristalitki... 
Märt: 

Soo-oh! Või kristalit kah!... No siis peab 
ju vana Jaak ikka tõesti Vidriku matuseid! 


Kuulda oli, et käinud läinud nädalal jälle lin- 
nas raha laenamas! 


Kaarel: 
Jah, eks pill tule ikka pika peo järele! 
Märt: 


Või mis, kurat, siin siis imestadagi: paruni 
moodi raha maailma pilduda ja lastele peeni- 
kest põlve valmistada — missugune talu sellele 
siis vastu paneb? Eks talle sai öeldud omal 
ajal küllalt, et ärgu jannaku selle laste kooli- 


9 


tamisega. Aga või siis vana Jaak seda uskus! 
Nüüd näeb ise! Kohake ilusasti poja-untsant- 
saka ja tütre-lipaka tagumikus ja ise loogerda 
mööda linna raha kerjamas. 


Kaarel: 
Laubachi kontorile olevat Vidrikult linad juba 
kahe aasta peale ette ära müüdud. 
Märt: 
Või on see mõne õige aruga inimese tegu: 
kõik nurmed ainult lina täis külida! Kust 


kuradist siis talu sõnnikut saab, kui ainult 
linu kasvatada! Ega's põllud ometi ole narrida! 


Kaarel: 


Narrid sina põldu ühe korra, narrib põld 
sind üheksa korda. 


Märt: 
Just” Aga kas vana Jaak sellest hoolis, tema 
muudkui külis lina ja koolitas lapsi. Nüüd näeb! 
Taavet: 


Aga eks ole ikka tore ka: nüüd poeg 
Venemaal kohtuhärra, tütar linnas inseneri 
proua. 


Märt: 

Tore?! Kas sa arvad, et mina ei oleks 
jõudnud oma poegi ülikooli ja tütreid gümnaa- 
siumi saata? Küll oleksin. Aga näe, ühtki ei 
saatnud. Tervelt pool tosinat noori on Lõmpsi 

Märdi kodus ja kõigil on seal ruumi rohkem 
kui vaja. 
Päss: 
Mis nüüd teist rääkida, eks teil ole üle 
valla kõige uhkem häärber ja ilusad suured 
toad! Miks teil siis ruumi ei peaks olema! 


Märt: 


Kurat, kas siis linnas litakaist puudust, 
et sinna neid peab saatma ka veel Vidrikult! 


Taavet: 


Aga Jaak ütleb, et ega's talust jatku mit- 

mele lapsele. Tal ju Kustas veel kodu. 
Märt: 

Noh, on see siis mõne täismehe jutt?! 
Ons siis maal koduväi kohti ja peretütreid 
vähe, kuhu ka Vidriku Peeter oleks võinud 
oma tagumiku ankrusse lüüa?! Või poleks 
Laupas perepoegi, kes oleksid kõlvanud ka 
Vidriku Leidat rautama?! Inseneri proua! 
Kurat! Just kui insener seda asja toimetaks 
masinaga. Tõuseb ja teeb käigu elumaja suunas. 
Kus see pidu ja pitspall siin siis on, milleks 
kogu küla kokku kutsuti? Rehelas või kambris ? 


Taavet: 


Mõlemal pool. Rehelas lüüakse tantsu, 
kambris võetakse napsu. 
Märt: 
Noh, eks läheme siis kaema, Kaarel, kui- 
das neid Vidriku matuseid seal peetakse. 

Raarel: 


Jah, eks pea siis ikka minema, kutsutud 
nagu oleme. Ühes Märdiga ära majja. 


Taavet: 


Küll on ikka, kurrask, kõverust täis see 
Märt! 
Päss: 


Miks tas siis kõverust pole! Kadedusest 
puha! 


Taavet: 
Justkui ise ei teaks, kuipalju Jaagul võlga 
või kuipalju tal tuhandeid intressi peal. 
Päss: 


Eks ta ole Jaagu peale ikka sestsaadik 
veel vimmas, kui Jaagust kord oli juttu valla- 
vanema kohale. 


Taavet: 
No muidugi. Kus ta seda suudab unustada. 
Päss: 


Julgeb ta aga niiviisi lärmata! Laseb enese 
veel kohtusse tirida: ega's Jaak nalja heida, 
kui kuulda saab! 


Taavet: 


Võta kinni, mis ta arvab, et oma suud ei 
valitse. Oleks endast veel meestki, et suurus- 
tada! Endal tütred seitsme küla peal litsi 
löömas — ja räägib veel linnalitakaist! 

Päss: 


Kes siis oma kärnu nuusutab, igaüks otsib 
ikka teise vistrikke. 


E pp ja Maali: 
Tulevad eest paremalt aiavärava kaudu, 


Maali: 


Tüse ja tüvekas popsinaine. Noh, on see 
vana Jaak aga täna hoos! Hässitab pillimehi 
ja kihutab tantsu! Pole mina teda varem veel 
sihukeses hoos näinud ! 


Epp: 

Maalist kõhetum ja vanem, kuid hea suuvär- 
giga ja töörõõmus nagu viimanegi. On ka aas- 
taid möödas, kui Vidrikul viimati simmanit 
ama Ei mäletagi hästi enam. Olin siis veel 

arjaplika. 
Päss: 

Eks vanasti, kui Vidrikul veel kodus lõken- 
dasid Jaagu õed, alles lustiealised olid ta ven- 
nad ja ka ta ise, eks siis seda mürtsu siin 
ikka olnud. Siis peeti Vidrikul talguid ja 
simmaneid veel rohkemgi kui mõnes välja- 
küla talus. 

Maali: 


Küllap see tänane pillerkaaritamine siin 
ikka Kustase pärast on, ega muud. 
Taavet: 
Kas sa siis arvad, et vana Jaak nalja 

pärast kihelkonna kokku käsutas või? Poisile 
on naist vaja ja selleks ka see pitspall täna. 


Epp: 

Ei mina küll usu, et sellest Kustasest 
saab naisevõtjat. Tukub nagu toius mööda 
nurki. Plikad teisel järel nagu haiged, aga tema 
ei tee väljagi. 

Päss: 
Ju ta siis ei leia kedagi, kes moka järgi. 
Epp: 

Moka järgi?! Mis sel Kiilase Maril, siis 

viga on? Tüdruk nagu õun! 
Taavet: 

Turja ja tusaraid, rinda ja ribisid — kõike 
sel küllalt. 

Epp: 

Kõik kõned ja kursused läbi käinud. Nagu 
loodud perenaiseks peenemale kohale. 

Maali: 

Või mis sel Teearu Tiinalgi siis häda? 
Tööinimest teist niisugust otsida! Pehme loo- 
muga veel pealegi. 

Epp: 

Või Auna Anna? Poisid igal pool teisel 

karjaga sabas, aga oota, et ligi laseb! 

Taavet: 


Hammast ja aru, rinda ja rusikat, kõike 
sel paraja päsmriga. 


Epp: 
Ajaks vanale Jaagulegi päitsed pähe, kui 
liiale läheb! 
Maali: 


Või jälle Tiltsi Liisi? Pole retsemat tüdru- 
kut kogu kihelkonnas kui tema. Kasvult küll 
veidi tilluke ja kondilt raasike kitsake, aga.. 


Taavet: 
Aga küll seda lahedust parajasse paika 


pandud temalegi. Olgu talu suur või väike — 
värav ikka värava laiune! 


Epp: 
Ja Aljaku Juula? Kõlbaks viimaks temagi. 
Olevat teine küll natuke kerge anniga, aga... 
kadedate keelte asi, mine sa usu seda igakord. 


Taavet: 


Või seal keegi juures olnud! Tea, kuidas 
teistegagi, või seda märga märki kuhugi mäele 
seatud! Jääb teda vargale, jääb teda võtjale! 

Epp: 

Jah, küll ikka leiaks ka Kustas mõne, aga 

poisist pole ju asja. Harva kui kuuled talt 


sõnakese, silmi — neid pole sõgedal nagu 
olemaski ! 

Maali: 


Nokutab seina veeres või kükitab toanurgas 
nagu mõni tohmerjas ! 


Epp: 

Nagu täna simmanilgi! Plotski suus, käed 
taskus, mokk töllis, nohiseb peale seina ääres. 
Üks tüdruk teise järele kihutab teisel silme 
alt mööda, üks seelikusaba teise järele tuulutab 
tantsutuhinal poisil ninaalust, mõni roosa 
reiski välgatab, aga ei midagi — Kustas ei 
näe värvi, Kustas ei tunne haisu, nagu poleks 
teisele, põrgulisele, suud-silmi ja luid-liikmeid 
loodudki. 

Taavet: 


Jah, veeks on muutunud tema soontes 
küll see kuulus Vidrikute veri! Aga mis Vid- 
riku paruni popsidel sest, täna on pidu ja täna 
joome! Laseb kannu õlut täis, joob ja pakub 
teistele. 

Leena ja Mai: 

Tulevad majast. 

Mai: 

Aastais, aga siiski veel võrdlemisi ilus ja 
noorte poiste suhtes mitte just väga ükskõikne 
selle küla perenaine, lahmaka lamedusega. Noh, 
ega siis Vidriku perenaisel ometi ole mingit 
muret, millest kurta! 

Leena: 


Kõhetu kogu, kolletava ja kortsus näoga, 
käed ristamisi koos, silmis sihita pilk ja hääles 

hell värin. Vastab tasasel naeratusel. Eks ole 
seda muret siin maailmas igaühel oma jagu, 
kallis Leenardi perenaine! Kuhu ta siis minulgi 
jääb | 

Mai: 

Heldeke, kel siis veel kiihkjamad hobused 
tallis ja andjamad lehmad laudas kui Vidrikul! ? 
Priskemaid põrsaid ja villasemaid lambaid kui 
sinul, Leena, pole veel kuski nähtud. Tühje- 
maid sahvreid ja salvi kõik kohad täis — ja 
Vidriku perenaine kõneleb veel murest! 


Leena: 


Või siis varapuudus üksi on, mis muret 
teeb! Eks ole neid küllalt, kel pisut pungas, 
aga peas päikest nii, et jaga teistelegi! 


Mai: 

Tühi kõik! Peaasi ikka see, et kõhus ei 
jää kõhnaks. Mis muret sel ikka, kel kõik 
kohad külla täis? 

Leena: 


Ei küllaga veel küla tehta! Näe, kui palju 
peret sul endal kodus, sea noored pikemast 
lühemale ritta nagu oreli viled! Vidrikul aga 
ainult veel vanad ja minejad. . . 


Mai: 
Kelle süü, kelle süü! Aimmu juba oleks 
aeg nooremaid juure sokutada. 

Leena: 
Kust neid ikka sokutada, kui pole sikutajaid ? 
Mai: 
Või pole! Kes käseb Kustasega nii kaua 
kannatada ! 


Leena: 
Sellest raipest nüüd midagi! 
Epp: 


Päris tõsi jah, perenaine. No on see küll 
üksi. 


Maali: 

Praegu just vaatasime rehelas: teistel 
kõigil sehkeldamist ja mehkeldamist, tema 
aga muudkui kükitab nurgas ja nohiseb. . . 

Epp: 
Just nagu mõni kuuekümnene. .. 
Taavet: 
Mehel just nagu polekski seda õiget asja... 
Mai: 

Ühes teistega naeru kihistades. Malka kur- 

jalevaimule, muud midagi! 
Leena: 

Naermist enne teisi lõpetades. Jah, ei temast 

vist küll saa midagi! 

Epp: 

Sihantsest nüüd. . . Tüdrukuid rehela täis, 

aga tema ei tee väljagi. 
Maali: 

Jääb teine, põrguline, vist siis ka veel 
norinal magama, kui mõni talle katsiratsi 
kaela kargab. . . 

/ Epp: 

Sisse anda midagi rajakule! 

Leena: 
Peaks mõni talle andma! 
Mai: 


Korn andma jah! Ega sihantsest muidu 
saal... 


Maali: 
Rõksi Krõõda käest vaja tuua! See nii 
mõnelegi toiusele elu sisse a'anud! 
Päss: 
Jooksurohuga või? 
E pp: 
Jooksurohuga neh! .. Tont teda teab, mis 


ta seal kokku keedab, aga perutama paneb 
poisi nii et lust. 


Maali: 
Nii nagu tõrkja õlle lööb käärima! Mässab 

ja vahutab siin pärast nii, et ükski punn 
enam ei pea!... 


Taavet: 
Aga kui viimati põhja ä'ä põrutab! 
Mai: 
Teistega kaasa naerdes. Põhja?!... Eh, 


kuramused niisugused, nüüd hakkavad juba 
lorama ! 


Jaak: 


Üle 60 aasta vana, juustes ja habemes juba 
tublisti halli, tööst ja rahklemisest veidi küüru 
surutud. Tuleb täis tuiskavat hoogu majast ja 
nähes Leenat: Näe, mammi-natuke, sina siint = 
Otsisin sind ikka kambrist. Haarab Leenat = 
käest. Noh, tule nüüd, naisuke, ja teeme kah = 
paar surka tuuri. Kõik tantsivad. .. 

Mai: 

Kas Kustas kah? 

Jaak: 


Ikka Kustas kah! Noh, tule ruttu, mammi! 


Leena: 


Mine sa metsa. . . eitulemina! Eitule!..., 
Võta nooremaid!... 


Jaak: 


Tule nüüd, tule, ära punni!... 0Tirib 
Leena eest paremale aiavärava kaudu ära. 

Mai: 
Tea, kellega see Kustas seal siis tantsib ? 
Epp: 
Vaja vaadata! Tormab ühes Maie ja Maa- 
liga aiavärava kaudu ära. 
Taavet: 
Pässule õllekannu ulatades. Joo, vennas, 
ega sihukest lobi saa iga päev! 
Päss: 
Ega saa! Joob. 
Märt: 


Tuleb Kaarliga majast. Kadu näeb see 
Vidriku vana, selget kadu! Ei too need niidu- 
masinad ja vedruäkked, seemendamisadrad ja 
külvimasinad talle rikkust tallu! Aina pank- 
rotti, selget pankrotti! 


Kaarel: 


Nagu see uus reaskülvimasin! Ega's vil- 
jatera ometi ole kartul, etta põllul peab reas 
olema. 

Taavet: 

Vidriku peremees uurib ,Põllutöölehti“ ja 
eks seal olevat, et reaskülvimasinaga läheb 
vähem seemet. 

Märt: 

Aga mina ütlen, et see on ainult vabriku 

vigur ja muud midagi! Läheb vähem seemet! 

Läheb vähem seemet, siis saab ka ju vähem 
vilja — see al ometi õige aruga inimesele 
olema selge 


Taavet: 


Eks super ja toomasjahu aita jälle takka, 
kui seemet kasinamalt. Vidriku peremees 
paneb ju igale põllule ikka ka oma korra 
kunstsõnnikut. 

Märt: 

Ei aita siin kunstsõnnik ega miski. On 
see super ja toomasjahu samuti vabriku vigur 
ja petlus nagu need masinadki. Anna ikka 
põllule tublisti loomasitta, pole sul siis vaja 
sinna panna enam mingit kunstvärki. 


Kaarel: 

Minul, näe, rukis nii, et vaevalt jaksab 
kõrt kanda, aga pole ma talle pannud mingit 
superil ega kunstsõnnikut. 

Aiast kostab järsku kilkeid, hääli ja naeru. 

Kustas: 


Umbes 35-a. töntsakas ja tüsedaturjaline 
poiss, Liisi süles, tormab aiaväravast sisse. 
Mai: 


Ühes Juula, Maali ja Epuga neile järele 
tormates. Tubli, Kustas, tubli! 


Maali: 
Vii voodi, vii voodi! 


Epp: 
Kõlgusesse, kõlgusesse! 
Juula: 


Umbes 24—25 a., rõugearmilise näoga. Anna 
musu, anna Liisile musu, Kustas! 


Liisi: 
Umbes 22—23 a. väikesekasvuline tüdruk, väga 


ilus ja terane. Lase lahti, Rustas kurivaim, 
lase lahti! Ära mässa! Kustas, kurivaim ! 


Rustas: 


Asetab Liisi lauaveerele istuma ja — väike 
muie ning pisut punetustki näol — tahab tasa- 
kesi õueväravast välja libiseda. 

Mai ja Juula: 

Sosistavad kähku omavahel paar sõna, tor- 
mavad siis Kustasele kallale ja võtavad viimasel 
kätest kinni. 

Juula: 


Tule nüüd, Tiltsi Liisi! 
Mai: 
Me hoiame Kustase kinni! 
Kustas: 
Jätke järele, muidu läheb räbalasti ! 
Juula: 
Pöörab Kustasel mõlemad käed selja taha 
ja hoiab neid kõvasti kinni. Läheb sul räbalasti 

jah, ei sa nüüd pääse enam kuhugi. Juulale 


Aljaku Juula, võta poisil püksinööbid lahti! 


Juula: 


Julgesti. Püksid maha jah! 7ekib rüselus, — 


sis äkki Juula ja Mai kiljatavad ja põgenevad. 
Mai: 
Kustasele rusikat näidates. Häbematu sihuke! 


Hakkab Epule ja Maalile kähisevalt turisudes 
ja irvitades seletama, mis juhtus. 


Märt: 


Kustasele. Kas puudutasid Leenardi pere- 
naisel ära või? 


Kustas: 


Suurustavalt. Küllap seal sattus kämbla äi 


ette Ailjaku Juula omagi! 


Juula: 


Tiltsi Liisile itsitades juhtumist seletades, 
näost punane nagu vähi, kõigutab Kustasele 
rusikat. Oota sa, kurivaim! 'Küll me sulle veel 


näitame! Ziisaga õuevärava kaudu joostes ära. 


Mai: 
Kustasele. Küll topime su mõnele veel pead 
pidi saba alla, siis näed! 


Märt: 


Ühes teistega jälle naerma pahvatades Kusta- 
sele. Küll sa siis ikka näed jah! 

fi 


Jaak: 


Tuleb ühes Madisega aiast ja asub vaadi 
juure tühja õllekannu täitma. 


Märt: 


Kuule, Vidriku vana, su Kustas on ju 
järsku õieti kangeks läinud — puudutas sõrmega 
Leenardi memmel kohe ära. 


Mai: 


Märdile rusikat näidates. Ära sa, Lõmpsi 
vana, lora seal ühti!... Tormab eest paremale. 


Märt: 


Jatkates. Ja Aljaku Juulat kõditas ka kämb- 
laga kõhu alt! 


Jaak: 
Muheldes. Mis siis, mis siis! ... Kui on 
pidu, siis olgu ka pidu! /oob. 
Märt: 


Sõbralikult. Just! Ja seepärast tule ka sina, 
vana Jaak, siia ja viska siit vallavanema 
pudelist üks mehine kärakas, aga ära larbi 
seal ainult seda va* õlle-virtsa ! 


Jaak: 


Eh, kulub see tilgake sul seal endalegi ära! 
Mul aitab õllest küllalt! UlZatab õllekannu Madi- 
sele, Proovi, Tiltsi peremees! 

Märt: 
Mis, kurat! Kas arvad, et mul saab otsa 
või?! No tule ikka ja vahi enne. Vinnab veel 
ka teise pudeli kangemat taskust välja. Ega's 
vallavanemast inimene ometi või ühe pudeliga 
ringi käial Korgib pudeli lahti. Jaagule: Noh, 
viska nüüd! 
Jaak: 
Ah, lase olla pealegi! Ma sest kangemast 
suurt ei hooligi! 


Märt: 

Noh, viska, viska!... Lepime ära, ega 
mina enam vallavanemaks taha! Järgmisel 
aastal saad sina endale kroonuraha kaela. 

Jaak: 

Pole mul seda kroonuraha vaja! Võid minu 

pärast veel teist kolm aega seda edasi kanda! 
Märt: 


Taarunud Jaagu kõrvale, sikutab teda käisest, 
peagu paluvalt: Noh võta nüüd, võta ainult suu- 
täiski! 

Jaak: 

Tõrgub muiates vastu. Mine nüüd, mine ära 

kaugemale ! 


Märt: 


Toh-hoo kurat! Või sul ei kõlba enam 
Laupa vallavanemaga ühest pudelist juua! Mis 
parun sina's oled?! 


26 


Jaak: < NE | 
Parun jah, ikka parun K ' 6 
Märt: No * 


R, 


Keda Jaagu heatujuline rah a 7 vihale aja- 
nad, võtab majesteetlikult sirge seisaku. Rinda 
ette ajades norivalt: Kus mul veel parun! Lont- 
maaker! Tahaksin teada, kui palju sul maad 
hinge taga õige on! 

Madis, Kaarel ja teised: 

Hirmul, sest teavad, et Jaak on kerge nok- 

kimisest süttima ega mõista siis nalja. 

Jaak: 
A Kõigi imestuseks väga rahulikult. Palju ikka, 
õige palju! 

Märt: 

Lõplikult vihane. Vähe! Kuradi vähe! Vae- 

valt pool popsi annab välja! 
Jaak: 
Siis pops-parun, mis muud! 
Märt: 


Pool pops-parunit! Pool, ja mitte karva- 
võrdki rohkem! 


Jaak: 
Just nagu sinagi! 
Märt: 
Just nagu minagi?! Kuradi... 

Jaak: 
Raasike paremgi kui sina. 


Võehh! Naerma pahvatades ja Kaarlile silmi 
jõllitades. No nüüd on kurat kantslis! 
Jaak: 


Kavala muigega. Võib olla ka, kes teda, 
raibet, teab! Vöörmünder vallavanemaga napsu- 
tavad, eks siis kuradilgi käi neelud! 


“ 


Päss, Taavet ja teised: 


Kihistavad naeru, kuid väga ettevaatlikult, 
sest ei või ju teada, mil hetkel ka Jaak saab 
vihaseks. 


Märt: 
Püüab korrata oma majesteetlikku sirgust, 
kuivõrd vindis pea ja vaaruvad jalad lubavad, 


ja asub tähtsa tõsidusega Jaagule nina alla. 
Ü-ütle mulle, miks sa mind narrid? 


Jaak: 

Ei narri! A 
Märt: % 

Jaak, ma ütlen: Sa narrid mind! 6 
Jaak:] 

Mine'nd ikka — pops, ja narrib vallavanemat! Ki 
Märt: | 


Ma ütlen: Sa narrid mind, Jaak! 

Jaak: 


Ära siis sellepärast piiksu nii heledalt, ma 
kuulen tasematki! 


Märt: 

Miks sa mind sõimad ? 
Jaak: 

Heldeke, kuidas ma's sind sõiman? 
Märt: 

Jaak, kuule. . . Vaata mulle otsa! 
Jaak: 

Ei ma seda küll julge! 


Märt: 


Põrutab rusikaga vastu lauda. Jaak, kurat, 
vaata mulle otsa 


Jaak: 


Noomivalt vaigistades. Ära siis sellepärast 
“a lõhu. Klopi parem mind, kui himu hak- 
ab! 


Märt: 


Hakkab himu jah! Hirmsasti hakkab himu, 
kui sa mulle otsa ei vaata! 


Jaak: 


Sõge säh, kunas's pops on ennem tohtinud 
vallavanemale otsa vaadata ? 

Märt: 

Aga minule tohid! 
Jaak: 

Ma veel ju koguni ainult pool popsi. . . 
Märt: 


Just! Pool jah! Pool popsi sa oledja mitte 
tolligi rohkem! Läbi ja lõhki oled sa ainult 


pool popsi, aga mitte kellegi parun! 


Jaak: 
Parun ikka raasike ka! 

Märt: 
Ei ole, ma ütlen! 

Jaak: 
Raasike ikka olen! 

Märt: 
Ei ole, kuuled! 

Jaak: 
Raasike ikka! 

Märt: 


Ägedalt. Kuule, Jaak! Ega muidu ikka saa — 
jumala ja kuradi nimel — tule kaklema! 
Jaak: 


Ikka rahulikult. Mine'nd ikka, kunas pops 
enne vallavanemaga on kaklema hakanud! 
Pops pistab plehku! Läheb aiavärava poole. 

Märt: 

Talle järele karjudes: Kuule, Vidriku Jaak! 
Sina tee, mis sa tahad, ja räägi, mis sa 
tahad, aga minu kõrval sa oled pops! Ja kui 
minul sinu peale on süda täis, siis pead sa 
hakkama minuga kaklema ! 


Jaak: 
Aga kui ma ei hakka? 
Märt: 


Siis hakkan mina! .. Fäält kõrgendades. 
Kuule, Jaak, seleta siis õige kord rahva ees, 
kui palju sul päris maad on. 


Jaak: 
Palju ikka! 
Märt: 
Vähe! ... Kuradi vähe! Minu kõrval on 


sul vähe! Minul on üheksakümmend tiinu, aga 
sinul on ainult kuuskümmend! Ainult kuus- 
kümmend jah, ja mitte tolligi rohkem! Ah sa 
arvasid vist, et ma ei tea? Toh-hoo kurat, 
mees, kes kolmandat aega Laupas vallavanem, 
ei tea, kui palju on Vidriku pops-parunil põldu! 


Jaak: 
Paistab küll, et nagu hästi ei tea. 
Märt: 
Soo-oh, või hakkad veel salgama? Kurat! 


Kümme rubla iga tiinu eest, mis ma ei tea! 
Kas kuuled? Kümme rubla! 

Jaak: 
Kümme rubla? 
Märt: 
Kümme rubla jah! Ja nüüd tee selgeks, 
et ma ei tea! Tee selgeks! Näe... 
Jaak: 


Mis ma muidu teen, sul pole nõndapalju 
raha! 


Märt: 


Sunniku saatan! Või minul pole raha! 
Kurat! Vaata enne, mis see on! Keerutab 
kämbla vahel oma hallist seemisnahast kaugast. — 
Kas tunned, mis see on, äh! 


Jaak: ) | 
Tunnen küll. i | 
Märt: | 
Tunned?! Ja mis sa nüüd ütled? | 
Jaak: 


Mis ma ütlen?! Ega muud kui et teeme 
siis pealegi asjad klaariks, kui sa seda niikan- = 
gesti tahad. 


Märt: 
Tahan?! Ma nõuan seda! 


Jaak: 
Aga jääb nii: kümme rubla tiinu pealt! 

Märt: 


Igal kellaajal: jääb nii! Või tahad mind 
veel hirmutada ka, saatana sunnik! 


Jaak: 


Ja rahakott jäägu seniks Tiltsi peremehe 
kätte, et sa parajal ajal oma kopikatega plehku 
ei pistaks. 


Märt: 
Julgelt. Olgu! Rahakott jääb Tiltsi Madise 


kätte! Annab koti Madisele. Las* võtab ja mak- 
sab ka, aga sina näila enne oma maa välja! 


Jaak: 
Tehtud. Anna käsi! ... Kes lööb lahti? 
Märt: 


Rõhutades. Tiltsi peremees lööb lahti ja 
teised olgu tunnistajad ! 


Madis: 
Avab käed. Noh! 
Jaak: 
Kiiresti ära majja. 
Kaarel: 


Märdile. Sinul on õigus! Vidriku ei ole 
kriipsugi suurem kui kuuskümmend, 


Märt: 


Selge, et ei ole. Seda tean ma ise väga 
hästi ! 

Jaak: 4 


Tuleb majast, võtab käes olevast läikivast 
plekktorust talu paberid välja ja ulatab need 
Madisele. Noh, Madis, uuri nüüd ja teata tõtt 


Madis: 


Uurib pabereid ja siis pineva pausi järele; = 
Ja-ah . .. ei aitasiin miski, Lõmpsi peremees / 


on kolmkümmend kuus kümnerublalist kao- 


tanud! 
Märt: 
Ära sa seal soni midagi ! 
Madis: 


ki 
Polegi siin sonida midagi: üleeile oleks sul 2 


veel õigus olnud, aga täna on juba hilja. 
Märt: 


M. 


teisedki. 
Madis: | 
Hilja mis hilja! Eilsest päevast on Vid- 
riku Jaak mitte üksi Vidriku, vaid ka Ala- 
Vidriku peremees ! 


Märt: 


Umbusklikult ja natuke ehmunud tooniga tõi- 
tab pabereid uurima. Kus, kurat, see seisab?! 


Madis: ; 


Ametlikes pabereis. Nihutab paberid Mär- 
dile nina alla. 

Mis kuradi hilja?! Ärevuses samuti nagu 


õi 


Kõik: 

Suuresti üllatatud. 
Märt: 

Paberid läbi vaadanud. Sa elune saatan! 
Jaak: 

Noh, Märt, ise oled kolmandat aega valla- 


vanem, aga lased end nii koledal kombel lok- 
kida! 


Märt: 

Mis, kurat?! Ah sa arvad, et see raha 
Lõmpsi Märdile midagi tähendab?! Madis, 
lao kolmkümmend kuus kümnerublalist lauale ! 

Madis: 


Pole parata, pole midagi parata! Zoeb. Üks, 
kaks, kolm . .. 


Päss: 
Müksab Taavetit, vaikse ohkega: Mõtle 
ometi, kolmkümmend kuus kümnerublalist ! 
Taavet: 


Samasuguse ohkega: Jah, kolmsada kuus- 
kümmend rubla! 
Madis: 
Rahalügemist lõpetades. Kolmkümmend kuus! 
Kordab. Kolmkümmend kuus kümnerublalist! 


Ulatab raha Jaagule. Olge hea, Vidriku pere- 
mees ! 

Jaak: 


Tänan! Võtab raha vastu ja, jättes kaks 
kümnerublalist näppude vahele, paneb tasku. Nii, 
selle paneme tasku ja selle saad sina, Taavet, 
enda kätte. Ulatab kaks kümnerublalist Taa- 


vetile. Sellega jooksed sa nüüd kohe rehelasse/ 


ja kuulutad kogu simmanirahvale, et Vidriku 
Jaak, võid ka ütelda: Vidriku parun, võitis 
Lõmpsi Märdilt, kes Laupas on juba kolman- 
dat aega vallavanem, kihlveoga 360 rubla, sest 
Lõmpsi Märt ei teadnud, kui palju Vidriku 
parunil on põldu. Ja siis pasunda edasi, et need 
kaks kümnerublalist andis Vidriku peremees 
oma võidurahast sinu kätte, käskis sind joosta 
kiiresti kõrtsi juure ja sealt selle raha eest 
simmanirahvale tuua veel õlut ja viina, et kes 
seni küllalt eiole saanud, see saab nüüd veel, 
ja et igamees võib ennast julgesti ninali juua, 
sest Vidrikul on põhku ja paiku puhkamiseks 
laialt! 
Taavet: 


Tujus. Saab tehtud, peremees! Jookseb aia- 
värava kaudu ära. 


Märt ja Kaarel: 
Hiilivad vaikselt ja löödult minema. 
Päss: 


Tujus nagu Taavetki. Ai, kurask, no nüüd 
tulevad pulmad! 


Maali: 
Noh, kui Vidrikul kord pulmad tulevad, 


J 


siis sa, vanamees, alles näed, kuidas pulmi 
peetakse! 


Jaak: 


Ajab Madisega tasa juttu, popsib piipu, rüü- 
pab õlut, aga kuulab siiski poole kõrvaga ka pop- 
side juttu. Viimased muidugi selleks räägivadki, 
et peremees ja Kustas neid kuuleksid. 


Maali: 
Asjata see meie noorperemees nii kaua 
viivitabki. Ammu oleks aeg võtta naine. 
Päss: 


Ega's see pole niisama ka, et muudkui 
võta aga! 
Epp: 


Või veel! Kas siis Kustasel tahtjaid vähe?! 
Jalaga segada! 


Päss: 

Tahtjaid küll, aga ega's pole ka ükskõik, 
kes või kellega. 

Epp: 

Mis seal's ikka? Või Vidrikul endal vara 
vähe, et mujalt veel vaja juure otsida! Pole 
siia muud vaja kui ainult perenaist. 

Päss: 

Eks anna seegi valida. 

Epp: 
On oma, läheb valimatagi, pole oma, ei 
aita siis valiminegi! 
Maali: 


Näe, Roosna Rein valis: nuusutas üht, nuu- 
sutas teist, kuni endal nelikümmend viis juba 
turjal. Sai siis viimaks selle kõige paremaga 
hakkama, aga säh sulle: upitavad ja upitavad 
nüüd juba mitmendat aastat, aga peenikest pe- 
ret, näe, mitte kuski. Võta nüüd pärija kust 
lahad, oma naine on aher! 


Päss: 
Mis tal's on, umbne või? 
Maali: 
Eks sa mine küsi talt. 
Epp: 
Enese ära ajanud, mis muud! 
Maali: 


Kustasele. Ei tea, mis noorperemees ise 
sellest arvab? 


Kustas: 


Kes kogu aja pläru imedes seina ääres istus, 
tõustes: Roosna Reinu naisest või? 


Maali: 


Ei, mis nüüd sellest. Eks ikka oma kodu- 
kanast. 

Kustas: 
Laseb lirtsu hammaste vahelt ja rüüpab õlut. 
Epp: 


Eks noorel peremehel ole nüüd valimist 
palju. Kõik ju nagu äksid — üks virkjam kui 


teine. 
Maali: 
Jah, keda sa võtad või keda jätad. 
Epp: 


Tiltsi Liisile ikka nagu visati natuke roh- 
kem silma . . . mine tea. Vaatab paljutähenda- 
valt Kustase poole. 


Madis: 


Tõuseb. Vaja vaadata, mis see simmani- 
rahvas ka teeb. Ara aeda. 


Jaak: 

Vaatab hetke Madisele järele, siis saadab 
põgusa pilgu Epule ja Kustasele, ja taibates, 
milles asi, rüüpab närvlikult õlut. 

Päss: 


Nähes, et see jutt peremehele ei meeldi. Ei 
sellest Tiltsi Liisist vist küll Vidrikule pere- 
naist saa, liig pisike! 

Maali: 

Aga hea hing teisel. Mõnikord, näe, pool 
tosinat poisse kallal, aga kõik lahmib korda- 
mööda läbi! 

Päss: 


, Nähes, et Jaak närvitseb. Hing?!... Eitea, 
mis selle palja hingega teha, kui pole pära!... 


Maali: 


Või jälle! Ega sinu silm vist muud seletagi 
kui pära! 


Päss: 


Pilguga jälle peremehelt toetust otsides. Sele- 
tab muudki, aga perenaisel peab ikka kõige- 
pealt pära olema. Vaat'* Aljaku Juula, see 
juba läheks: mõõda teist eest või vaata tagant, 
igal pool tükk tüsedat varuks. 


Jaak: 


Tõuseb järsku, nagu oleks teda nõelatud, üles, 
ja Kustast pilguga riivates Pässu poole: Kus- 
tasest teil nüüd mõnd naisevõtjat! Kui köi- 
daks talle hiire sabapidi otsa, võib-olla see ehk 
veaks teda kuhugi! Aia kaudu ära. 


Kustas: 


Kellele õlu järsku kurku läheb, turtsub ning 
puristab ja lahkub majja. 


Maali: 


Kui peremees ja Kustas lahkunud. Küllap 
vist ikka seal Aljaku pool see lugu leos ongi! 
Miks vana Jaak muidu nii imelikult püsti kar- 
gas ja minema pistis, kui Juulast juttu tuli. 


40 


Päss: 


Muidugi, kas sina, lollakas, siis veel sellest 
aru ei saanud? Aljaku Vidrikule ju piirikrunt 
ja Juula Aljaku ainus tütar. 


Epp: 
Aga Juula ju sihuke lõhvard ja inetu kah. 


Päss: 


Mis sellest? Egas Jaagule ole vaja Juulat, 
Jaagule on vaja Aljaku talu. 


Epp: 
Vidriku, Ala-Vidriku ja Aljaku — Issand, 
see on ju siis juba paras karjamõis ! 


Päss: 


Seda just Jaagule vaja ongi. Temast peab 
saama mõisnik nagu Laupa parungi — kassa 
siis seda veel ei tea?! - 


Maali: 
Mine usu sa nüüd seda rahva lori jah! 


Päss: 


Ei ole see sugugi ainult rahva lori! Küll 
ma tean! (Poleks saatnud Jaak ühti poega 
ülikooli ja tütart gümnaasiumi, kui ka Laupa 
aruni lapsed seal poleks käinud! Ei oleks ka 
Vaak kaapinud ja korjanud, et osta Ala-Vidriku 
— kui ta parunile poleks tahtnud näidata. Ja 
küllap tal nüüd on ka Aljakuga oma plaanid. 

Epp: 
Mis jonni ta's selle paruniga nii ajab? 
/ Maali: 
Ah, kuule sa nüüd vana Pässu lori. 


Päss: 


Pole see sugugi ainult lori. Tean seda lugu 
selgesti, kuigi Jaak seda vist veel ühelegi ini- 
mesele hinganud ei ole. 


Maali: 
Ja kust sina siis seda tead? 


Päss: 
See on minu asi, aga ma tean. 


Epp: 
Mis lugu see sihuke siis on? 
Päss: 


Ega see olegi õieti igaühele ütlemiseks, aga 
kui lubad, et edasi ei plära, siis võin ju natuke 
ikka kõnelda ka. 


Epp: 


Mine'nd, kus siis mina seda edasi plärama 
lähen! 


Päss: 


Või kui lähedki, ega's keegi sind usu. Rah- 
vas teab ainult, et Vidriku peremees on uhke 

ja auahne, ja seepärast sõimatakse teda Vid- 


riku paruniks. Rohkem rahvas ei tahagi teada. 


Aga asi pole sugugi nii. 
Epp: 
Ja kuidas ta siis on? 
Päss: 
Lugu on nii, et Vidriku Jaak pole sugugi 


uhke ega auahne, vaid ta tahab tõesti saada 
paruniks ja kohe päris tõeliseks paruniks. 


Epp: 
Päris paruniks kohe?! 


Päss: 


Noh jah, see tähendab: mõisnikuks. Asi 
juhtunud nii: kui Jaak olnud alles 12-aastane, 
võinud isa teda kord mõisa kaasa. Väike 
Jaak jäänud mõisa õue ootama, ja sel ajal, kui 
isa häärberis vana paruniga juttu ajanud, vi- 
rutanud ta seal noore paruni koerarakitsa jalaga 
pikali. See raibe ajanud talle nimelt hammas- 
tega sääre külge. Eks noorparun näinud seda 
jälle pealt, karanud kraps juure ja virutanud 
Jaagule rusikaga näkku. Sõnadest, mis paru- 
nipoeg karjunud, jäänud Jaagule meele ainult 
»kuradi mats-molkus“ ja , lurjus“! — Kui väike 
Jaak siis hoobist toibunud ja pargi siledal tee- 
rajal jälle ennast püsti ajanud, tahtnud ta kohe 
ka parunipojale kallale karata ja sellele poisi- 
nolgile näidata, mis tähendab Vidriku noort 
peremeest lüüa . . . Aga kui ta parajasti hoo- 

biks hoogu võtnud, haaranud isa ta õlast ja 


käratanud enesega üheskoos koju. Nii jää- 
nudki parunipojale hoop andmata ja sõim ta- 
sumata. 


Epp: 


Kes see noorparun siis oli, kas praegune 
Laupa parun või? 


Päss: 
No-jah, ja sellele nüüd Jaak tahabki näi- 
data, mis üks,mats-molkus“ ja ,lurjus“ võib. 
Taavet: 


Aiaväravale ilmudes. Hei, Vidriku popsid 
ja popsinaised, tulge nüüd! Värsked viinad 
on kohal! 

Päss: 


Tõustes. Juba nii kähku käisid ära?! 


Taavet: 
Ikka kähku! Ikka kähku! Kiiresti ära. 


Päss: 


Noh, naised, läheme siis! Aiavärava kaudu 
ära, 


Naised: 
Samuti. 


Lava taga simmanirahva laul: ,Elagu kõr- 
gest”, elagu kõrgest”, Vidriku Jaak meil elagu!“ 


Eesriie. 

TEINE VAATUS. 


Eelmise vaatuse sündmustest on möödunud 
aasta. 


Pühapäeva pärastlõuna. 


Jaak: 
Istub laua ääres, prillid ninal, ja uurib 
»Põllutöölehte“. 
Kaarel: 


Kirikurõivais, aukartust äratavas suuruses 
kuldristiga lauluraamat käes, tuleb roobasteed 
ja värava kaudu õue. Tere, Vidriku peremees! 
Tervisi kiriku poolt! 


Jaak: 
Mõnusas tujus, aga Kaarlit nähes teeb siiski 


tõsise näo ja ütleb kaugutavalt: Tere, tere! 


Või tuled jumalaorjuselt jälle. . . 


Kaarel: 


Eks vöörmündri amet kohusta. . . ja kiriku- 
teed, eks seda pea ikka õige ristiinimene käima. 
Leiab istme. Lootsin Vidriku peremeestki täna 
kiriku juures näha, aga ei olnud sind ühtigi. 

Jaak: 


Polnud mul täna aega jumalaorjuseks 
kodus oli orjust rohkem vaja! Panime enne 
lõunat heinu küüni. . . 


Kaarel: 


Oled sina ikka maias selle vara peale, mida 
koi sööb ja rooste rikub! 


Jaak: 


Ei saa teisiti, kallis Mõimaru peremees, 
mitte ei saa! Näed isegi: Lõmpsi Märt kuulu- 
tab kõrtsis ja Mõimaru peremees pasundab 
kiriku juures, et ikka Vidriku parunil on 
viimne häda, tuleb lõpp ja pankrott! Eks ma 
A katsu nüüd veel päästa, mis päästa 
saab. 


Kaarel: 


Ära siis nüüd sellepärast kohe jälle kurja, 
kallis Jaak! Ei ole mina veel annud oma 
suulaele meelevalda pattu teha! Ei, pai pere- 
mees, ei ole mina sinust halba rääkinud! 
Langegu mu saps õlast ja murdugu mu käsi- 
vars õlanukist saadik, kui mina oleksin sinu 
pankrotist lausunud sõna! 


Jaak: 


Tigeda naeratusega. Noh, hea küll, hea küll! 
Ülle siis parem juba, milleks see pastori-härra 
sind täna jälle Vidrikule käsutas! Kas jälle 
noomima, et ma harva kirikus käin, või hur- 
jutama, et ma oma lapsi koolitasin?! 4 

Kaarel: 


Ei, kallis Vidriku peremees, . ei saatnud 
Macleri-härr mind sind noomima ega ole 
ckeri-härra mind käskinud sind ka hurjutada. 
Astusin niisama mööda minnes sisse, et pisut 
jalgu puhata ja sõna jultu puhuda 


$ AS 
Jaak! Ai 
AA) 
Varjatud umbusuga. So-ohh?Y/ %/ 
Kaarel: A E; 


Rätikuga näolt higi pühkides ji jattu teisele / 
ainele juhtides. Palav ilm täna! AN? 
Jaak: 


Jah, päris põuale kipub minema. Oleksid 
võinud Wackeri-härrale rääkida, et ta täna ki- 
rikus rahvaga kärkides vanalt Jumalalt ka 
porisu vihma oleks välja kärkinud. Põud teeb 
viimaks põldudele rohkem liiga kui vana kuri 
jumalalastele! 


Kaarel: 


Ei pane torget tähele ja algab magusa sala- 
ega jälle uut juttu. Noh, kas on ikka tõsi 
või, et Vidrikult varsti on pulmi loota?! 


Jaak: 


Suuri silmi tehes. Vidrikult pulmi? Missu- 
gune ingel siis seda sulle jälle ilmutas? 


Kaarel: 
Taipab, et selles sihis juttu jatkates pääseb 

Jaagu juures kõige kergemini eesmärgile. Ah, 
mis sa, kallis peremees, nüüd kohe jälle nende 
inglitega! Eks külarahvas tee juba ammu kõla... 


Jaak: 


Soo-oh? Ei tea, keda see külarahvas siis 
siia Vidrikule õige valmis on valinud? 


Raarel: 


Mõnusalt. Näe, nüüd teeb näo, nagu ise ei 
teakski. Aljaku Juula! olevat ju uus kleitki juba 
valmis, millega Vidriku Rustasega lugemisele 
sõidab. 


Jaak: 


Plahvatab suure häälega naerma, siis tooniga, 
milles on imestust, rõõmu ja hurjutust segamini. 
Vöörmündri-härra, vöörmündri-härra, kas sa 
ei tea, mis ütles apostel Paulus juba 2000 aasta 
eest? , Aga põlga ära ülemeelsed ja tühjad va- 
nanaiste jutud!“ 


Kaarel: 


Noh, eks Lõmpsi Märdil ole ikka nüüd vesi 
ahjus küll, kui kuuleb, et Vidriku Kustas lä- 
heb Aljakule koduväiks! Tema sokutas sinna 
ju ikka oma poega. 


Jaak: ) 
Kas sul ei ole siis ka kahju, et Lõmpsi 4 
Sass Aljakule ei saa? Oled ju Lõmpsi Märdile 
ikka nii südamesõber ja sabarakk, 

Kaarel: 


Ei pane Jaagu pisteid tähele. Jah, eks sinul, 
jaak ole ikka küll uhke, kui Aljaku Juula 
ustase kosjad vastu võtab! Mõtle ometi: Vid- 
riku, Ala-Vidriku, Aljaku — kõik ühte krunti. 
See on ju mõis, päris mõis kohe! Wackeri- 
härragi täna kiriku juures imestas, et mis sa 
ometi sihukese hulga maaga teed! 


Jaak: 


Taipab, et Kaarel siiski on jälle pastori 
nuuskurina väljas; pikkamisi tõusva vihaga: Ah 
nii... Või siis nuuskimisreisil nagu alati!... 
Või pastori-härra saatis sind välja luurama, 
mis ma nii palju maaga teen! Üles karates ja 
kärgatades: Mis teeb siis pastori-härra nii palju 
maaga?! Misteeb nii palju maaga Laupa parun ?! 


Kaarel: 


Tõusis kohkudes ja põgeneb värava kaudu 
minema. 


Jaak: 


Talle väravalt järele karjudes: Ütle oma 
pastori-härrale ja las* kuulutab see siis ka pa- 
runi-härrale: Vidriku Jaak tahab saada paru- 
niks!! Mõisnikuks!!! Pöörab väravast tagasi. 
Milline jõhkrus inimesel ühe pastori, ühe pa- 
runi käsilase, käsutusel tulla küsima, mis teen 
mina oma maaga!! Istub laua ääre, meele tuleb 
Kaarli jutt Aljaku Juulast ja viha annab järele. 

Kustas: 


Tuleb toast ja hakkab aia ääres saapad =%ö 
harjama. 


Leena: 


Tuleb pikkamisi jalutades aiast, Kustasele: 
Noh, kuhu siis sina nüüd minema ehid? 


Rustas: 
- Niisama. Eks vaatan korraks kõrtsi poole 
ja 1% 

Leena: 


Heatahtlikult torisedes. Kõrtsi juure jah! Ki- 
riku ei lähe, aga kõrtsi juure küll! 


Kustas: 
Ei tea, mis sitta sinna kiriku juure . . . 


Jaak: 


Mõnusalt. Ma mõtlen ikka seda kurjavaimu 
külarahvast. Ära teavad sedagi, et meie Kus- 
tasel nõu olevat Aljakule kosja minna. 


Leena: 
Eks sa kuule! Res seda's teadis? 
Jaak: 


Mitte ainult, et oleks teatud — tuldi kohe koju 
küsima! 


Leenu: 
Huviga. Lõmpsi Märt või? 


AAA 
Jaak: 


Kurat, rusikaga lõugade vahele oleksin talle 
käänanud, oleks tema see olnud! 


Leena: 
Kes siis ikka sedasi kohe . .. 
Jaak: 


Miks sa siis arvad, et see just Lõmpsi Märt 
oli? 
Leena: 


Noh, tema ikka räuskab kõik maad ja ilmad 
kokku. 


Jaak: 


Kust sa's tead, et see ainult räuskamine?... 
Minult päris üsna lähedane inimene kohe . . 
ja päris tõsine mees... 


Kustas: 


Järsku vahele, Mingu nad ninali hunnikusse, 
kõik need lähedased ja tõsised! 


Jaak: 
Pausi järele rõhutades. Mis sa ütlesid, poiss? ! 


Kustas: 


Tubakakarbi võtnud, asub rahulikult pläru 
keerutama. Hunnikusse käskisin sind minna 
ühes su Aljaku Juulaga. 


Leena: 
Kustas! 

Jaek 


Lööb tubakakarbi Kustasel näppude vahelt 
maha. Saatan! 


Leena: 


Issand, Issand! TZormab nuttes eest pare. 
aeda. 


Kustas: 

Ajab enda Jaagu ees sirgu ja vaatab isale 
julgesti silmi. Karbile tähendades: Selle võtad sa 
maast üles, vanamees! 

iJaak: 
Kähisedes. Lur-jus! 
Kustas: 


Temast üle põrutades. Selle võtad sa üles, = 
vanamees! y 


Jaak: tl 


Surub enese veel ähvardavamalt Kustasele 
lähemale, kuid ei saa viha pärast kuuldavale muud 
kui põlastava lällutuse läbi nina. Hõhh!!! 


Märt: 
Tuleb roobasteed ja jääb aia taha värava ko. 


Kustast ja Jaaku jälgima. Viimased ei pane 
ta ilmumist tülihoos muidugi tähelegi. 


t Kustas: 


T Lükkab isa endastettevaatlikult eemale. Talt- 
suta ennast, vanamees! Ma pole koer! 

Jaak: 
Ja mina olen koer! Kas mina olen koer?! 


Kustas: »+ 
Oled sa mis sa oled, aga ka mina olen 
midagi ! 
Jaak: 
Kohioinas! 
Kustas: 


Minu pärast kas või see! Täkuks Aljaku 
litsiturule ma sul kindlasti ei hakka! 
Jaak: 
Niisama vähe kõlbad sa ka Tiltsi Liisit 
hautama! 
Kustas: 
Sülitab, pöörab isale selja ja läheb majja. 
Märt: 
Irvitades. Ja-ah, ei see kohioinas võta sul 
vedu, Vidriku parun. 
Jaak: 
Nähes Märdi siinolekut kohkub veidi, siis 
vihaselt: Mis sina, kurat, siit otsid?! 
Märt: 
Kena küsimus, mis ma siit otsin? Eks 
avalikku teed käia ole igal inimesel õigus. Või 
tahab Vidriku parun Laupa vallavanemal keelda 


valla kaartidel näidatud teed mööda Vidriku 
õueväravast mööda käia? 

Jaak: 


Mööda võid käia, aga jääda kaagutama minu 
õueväravasse sul pole vaja, ole sa vallavanem 
või kes kurat tähes! 

Märt: 

Ei pruugi sul nii väga uhkustada midagi! 
Mine tea, kuidas nüüd asjad lähevad! Võib- 
olla saame pikapeale veel piirimeestekski ? 
Kui Aljaku omad saavad teada, kuidas Vid- 
riku Kustas nende tütart litsiks sõimab, ega 
nad su kohioinast siis vast enam suurt hooligi ... 
Irvitades ära. 


Leena: 


Märdi sõnade ajal aiast ilmudes. Saitenüüd, 
mis tahtsite! Lõmpsi Märt läheb nüüd kõrtsi 
juure ja kellab sealt kogu küla täis, kuidas 
Vidrikul kakeldakse ja Äljaku Juulat litsiks 
sõimatakse. Toas ei võinud oma asju ajada, 
põrgulised ! 

Jaak: 

Taipab, et Leenal on õigus. Endamisi kirudes: 
Pidi see Lõmpsi Märdi pläralõug ka just nüüd 
siit mööda kooserdama! 

Kustas: 


Tuleb toast ja raputab kuube tolmust puhtaks. 
Jaak: 


Saab poega nähes uuesti vihaseks. Aga seda 
ma ütlen sulle, poiss, et kui sa oma meelt ei 

paranda, ära siis mõtlegi, et Vidrikule kord 
peremeheks pääsed! Ära sa arva, et Vidrikul 
midagi lastakse sündida uisa-päisa! Siin on 
ohjad veel minu käes! Ara majja. 


Kustas: 
Ei tee isa pragamisest väljagi. 
Leena: 

Pausi järele. Miks sa siis isale nii väga 
vastu punnid? Ega's Äljaku Juulagi see viimne 
ole. ine tea, mis vanamees veel muidu võ- 
tab teha! Tead ju isegi, kui kange ta on. Ons 
tema kellegi sõna enne kuulanud või kuulab 
nüüd? Saaks asjad ühele poole, annaks sulle 
ehk talugi juba kätte . . . Vana ta on, kauaks 
siis teda ikka enam! 


Kustas: 
Tõsise valuga. Kas olen siis siin veel 
vähe orjanud — ennast ja teisi — ja nüüd 


tahetakse selle üle (rusikaga rinnale põrutades) 
ka veel käskija olla. Kes käskis Leidat?! 
Kes Peetrit?! Aga mind kästakse, mind sun- 
nitakse! Kas minul pole siis samuti hing sees 
nagu neilgi?! 
Leena: 
Mis sa siis nüüd kohe jälle sedaviisi . 

Ega's isagi sulle halba soovi . .. 


Kustas: 
Ah head või?!... 


Leena: 
Vidriku pärast ju temagi . . . Valusalt. 
Nagu mindki kord siia toodi .. . 
Kustas: 


Pistke potile oma Vidriku, kui selle eest 
hingehinda vaja! Väljub õueväravast ja roobas- 
teed ära. 


Leena: 


Issand, halastaja . . . Aita ometi sinagi! 
Nutab. 
Jaak: 


Ilmub majast, teeb paar närvlikku = käiku 
edastagasi ja jääb siis Leena ette seisma. Nii, 
nüüd on see sul siis käes! 


Leena: 
Pikkamisi pead tõstes. Mis asi? 


Jaak: “ 

Haukuvalt. Mis asi?! Su kohioinas! Süü- 

distavalt. Sinu nisa otsas ta ju on rippunud 
need 36 aastat. 

Leena: | 

Nutab. Issand küll!... d 


Jaak: 


Teeb jälle paar närvlikku käiku ja siis tige- / 
dalt: Või siis Tiltsi Liisi?! Nojah, sellepärast = 
see lõkats ja irvhammas sel simmanil seekord 
Kustase süles nii kriuksus ja rabeles! .4h- 

vardavalt. Noh, agaärgu taarvaku, et Vidrikul 
midagi sihukest lastakse sündida! Tiltsi Liisi?! 
Mis on üks Tiltsi Liisi?! Mõni närune saja- 
rublaline — ja see on kõik, mis tal Vidrikule 
kaasa tuua! Kas siis Vidrikul endal sellest 
rahapurust puudust?! 


Leena: 

Mida siia siis ikka veel vaja? 

J aak: 

Mõnd edevat tühipaljast tüdrukurakatsit 
küll mitte! — Vidrikule on vaja maad, on vaja 
90-tiinulist Aljaku krunti, ja see tuleb Vidri- 
kule ainult ühes Aljaku Juulaga! 

Leena: 

Rust sa tead, et Kustast Aljakule tahetak- 
segi? Kuulda ju, et ka Lõmpsi Sass ihust- 
hingest sinna kipub. 

Jaak: 


Küll juba tahetakse! Võtaks Kustas vae- 
vaks väikest sõrmegi liigutada, kohe oleks asi 
korras. Tigedalt. Lõmpsi Sass — noh seda 
logardit ja lakkekaussi veel Aljakule vaja! 

Leena: 


Kuulsid ju, kuidas Lõmpsi Märt ähvardas 
sulle piirimeheks tulla. 


Jaak: 


Ja seepärast ei tohigi Kustas oma asjaga 
enam viivitada. Lõmpsi Märt Vidrikule piiri- 

meheks — noh see siis alles oleks! Nüüd 

kipub eemaltki nädalas korra õueväravasse tä- 

nitama, küllap siis jõlgib juba paar korda päe- 
vas nina alla lõugu laksutama! 


Leena: 
Aga kui Kustas nii tulist rauda vastu 
raiub? . .. 
Jaak: 


Ah, jäta sina oma lämmutamine! 


Leena: 


Ohkega. Issand, kus inimesel on ikka sõ- 
nad! Inimese häält nagu ei oskakski! 


Jaak: 

Sõnad, jah, minul on ikka ,sõnad“, aga 
teistel pole neid kunagi. Teised kõnelevad ai- 
nult ingli keeli! 

Leena: 
Kes neist siis niiviisi karjub nagu sina! 
Jaak: 


Lõuad! Sinu, sandisoolika, vaim ongi sel- 
les kohioinas! 


Leena: 
Jessuke, küll on aga inimene! 


Jaak: 


No kohioinas kindlasti mitte. Neid mõis- 
tab sünnitada ainult sinusugune, 

Leena: 
Minusugune või sinusugune, kes seda nüüd 
teab . . . 
Jaak: 


Vaat' mina tean! Vidriku tõug on teistsu- 
gune! 

Leena: 

Ega's minagi seda ,tõugu“ ole mujalt ot- 
simas käinud. 

Tekib silmapilguks vaikus, mis on tõenduseks, 
et laltsutamatum osa Jaagu vihavalingust on seks 
korraks mööda. Teine järk on juba pisut talt- 
sam ja Leena hääl selle kõrval kõlab natuke jul- 


gemalt. 


Jaak: 
Inimese häält! Kurat, niisugusele tähendab 
sul midagi inimese hääl! .. . Kas olen talle 


vähe inimese hääli kõnelda katsunud, et ammu 
oleks juba aeg Aljaku pool asjad teha selgeks. 


Leena: 


Mis sinul's seal selgeks teha? Eks see ole 
Kustase enda asi, kus ja millal. 


Jaak: 
See on Vidriku asi, aga mitte Kustase! 


Leena: 
Kuidas ta's Vidriku rohkem ? 


Jaak: 

Seepärast, et Vidriku on enam kui kaks 
korda nii vana kui tema, ja saab sada korda 
nii vanaks kui Kustas! 

Leena: 

Kuraasikalt. Aga inimeste jaoks on ta 

ju ikka, olgu see siis sina või Kustas! 
Jaak: 

Närides. No-jah! Seal ta nüüd on! Kunas 
mina midagi tean! Aga vaat' Kustas — sel 
on jumala suu ja ingli hääl. 

Leena: 
Eks ta ole sinu laps samuti nagu minu!... 


Jaak: 
Minu laps ... Siis kuulaku ta ka mind! 
Leena: 
Ega's ta võta sinule. , . Eks ta vali ikka 
endale, kui kord kellegi valib! 
Jaak: 
Endale jah, endale! . .. Kes mind laskis 


endale valida! Isa rakendas hobuse ette ja 
kihutas Tagametsale, ilma et ma sind oleksin 
varem näinudki! Valiti Vidrikule, aga mitte 
minule! 

Leena: 


° Võib-olla oleks em olnud, kui sinagi 
endale ise oleksid valinud! Tunneb, et ta järsku 
pisaraid enam ei jaksa hoida, ja ruttab majja. 

Jaak: 

Teeb paar närvlikku käiku, istub siis laua 
ääre ja vajub mõtteisse. Siis pausi järele hinge 
põhjast ja peagu sosinal: Kas siis kõik läheb 
luhta?! Kogu mõte, kogu unistus?!! Jääb 
tasumata paruni sõim ja kipitama hoop 
näkku?! ! — — — Nutt nöörib kurgu, pisa- 
rad veerevad põsile ja suur tugev mees väriseb 
nuuksudes nagu väike laps... Pikk paus. Siis 
kostab roobasteelt jalgratta kell, Jaak võpatab ja 
kuivatab silmad. 


Parve Pärn: 


Sõidab õueväravasse ja paneb jalgratta aia 
najale. Näe, see ju Vidriku vana ise! Noh, 
tere siis ka, kooliveli! 


Jaak: 
Kellele Pärna ilmumine on täiesti ootamatu. 
Tere, jumalime! — Noh, kust siis Parve Pärn 


siiapoole juhtunud?! 
Pärn: 


Eks pea ikka vahest koduvalda ka vaatama! 
Leiab istme. Oli siin kandis pisut tegemist 
ja mööda minnes mõtlesin, et astun õige sisse 
ka Vidriku vana kaema. Pakub sigareid. Eks 
proovi linna suitsu! 

Jaak: 
Kui sigarid süüdatud. Noh, kuidas siis käsi 
käib? 
Pärn: 
Seab sigarit, mis hästi ei taha suitseda. Võiks 
minna paremini! 
Jaak: 


Või paremini?! Just nagu poleks sul veel 
läinud küllalt hästi. . Vaevalt paarkümmend 
aastat linnas, aga linn juba maju täis nagu 
laadavenelasel sibulaid! 


Pärn: 
Sibulaid! Vaevalt pool tosinat ikka alles 
ongi — ja juba sibulaid! — Heh, kuramus, 


oleks mul ainult jälle lusti maale tagasi tulla, 
võtaksin ja teeksin alles ilusa otsa! 


Jaak: 


Etsa kuule! Ei tea, mis ots see siis sihuke 
on? Või on saladus? 


Pärn: 
Eks ta nüüd natuke ikka ole ka, aga ... 
kui sõna annad, et oskad pidada... 
Jaak: 
Toh-oh, kas päris kolmainu ees või? 
Pärn: 


Ega seegi palju oleks, aga koolivenna poo- 
lest võib leppida ka lihtselt Vidriku Jaagu au- 
sõnaga. 

Jaak: 

Meeled juba üsna pinevil. Noh, eks ma siis 
katsu! 

Pärn: 

Kisub mõned mahvid suitsu ja vaatab siis 
Jaagule teravalt silmi. Kuule, vennas, ütle mulle 
õige puhtast südamest: kui palju sa seda va' 
nodi siin Vidrikul oled kokku ajanud ?! 

Jaak: 

Kellele see küsimus on ootamatu, hakkab 

järsku vaid ägedamalt suitsu pahvima. 
Pärn: 

Taibates, et asi nii lihtsel viisil ettelaotuna 
Jaagule võiks olla vahest vastumeelne. Ei, ei, 
ära sa arva, et ma seda niisama uudishimust.. 
Oleme ju lapsepõlves ühel kraavikaldal män- 


ginud ja ühe kivi kukil kepsu löönud, seepärast 
ole avalik! Mul on sinuga üks mõte. 


Jaak: 


Siiski viivitades. Eks teda aastate jooksul 
ole ikka pisut kogutud, aga kulunud on teda 
samuti — laste koolitamine, kohaostmine . 


Pärn: 


Kuule, ütle mulle õige, misjaoks sa selle 
Ala-Vidriku päris ostsid? 


Jaak: 
Ei oska jällegi midagi vastata. 

Pärn: 
Parem asunud juba kohe mõisa kallale! 


Jaak: 


Ei suuda nüüd enam muud kui pahvatab 
suure häälega naerma. Ei tea, kus neid mõi- 
said siis nii laokil, et muudkui asu aga 
kallale ? 


Pärn: 


Ei ole sul siin suurt naerda midagi, 
kallis kooliveli! Ega ma just nalja tegema 
tulnudki. 


Jaak: 
Muutub nüüd jälle tõsiseks ja jääb põnevu- 
sega kuulama. 


Pärn; 


On ju tõsi küll, et meietaoline neile naljalt 
ligi ei pääse. Rardavad saksad ju nagu katku, 
kui mõni mõis peaks pudenema eestlase kätte. 
Aga praegu on siiski aeg, millal ka meietao- 
line mõnele ääri-veeri mööda võib juba jaole 
saada. Mõisnikud pole ju ka kõik ühe vitsaga 
löödud. Tülisid ja kibedusi neil omavahel sa- 
muti nagu teistelgi ja seetõttu olengi ühel ilu= 
sal võimalusel praegu kannul, Keegi pankro- 
tis mõisnik nimelt, kellele seisuse kaaslased ta 
enda tundmist mööda üht ja teist ülekohut tei- 
nud, on valmis päris kiuste kohe oma mõisa 
müüma mõnele eestlasele, kui leidub vaid 
ostja. Mõtlesin selle peale juba ise, aga mil- 


õhk 


leks mulle see ikkagi, põllumeest minust enam 
niikuinii ei saa? Ja siis tulidki sina mulle 
meele. Sul kaks last koolitatud, pärast seda 
veel teine talugi juure ostetud, ja küllap sul 
siis jatkub veel suurematki joont. Sest ei ole 
ikka kaugeltki igaühe mõista, mida see tähen- 
dab ja kui suur mõte sel on — eestlasena kord 
ka mõisnikuks saada! 


Jaak: 

Kuulas sõbra jutustust peagu hinge kinni pi- 
dades, kohkub nüüd hirmuga taiji et jõuda 
selgusele, kas kuulis ta neid sõnu tõeliselt või ui- 
mastas ainult juhuslik unemuusika ta kõrvu. 
Teeb paar kindluseta sammu, pöörab siis jälle 
Pärna poole ja jääb sellele nagu ilmutusele otsa 
vahtima. 


Pärn: 

Muidugi, kerge see asi ju ei ole, määratu 
suur summa raha tuleb sul korraga ikka välja 
laduda, aga ehk hea tahtmisega saab sellestki 
üle. Rahaasutusi nüüd linnas ju ka juba eest- 
laste käsutada ja raha nendes pole kaugeltki 
nii napilt nagu arvatakse: jatkub sealt rohkemgi 
kui ühe eestlasest mõisniku jalule aitamiseks. 
Pealeselle on ju Vidriku ühes Ala-Vidrikuga 
ise ka varandus, mis mõisa ostu põhikapitalina 
midagi kaalub! Mis sa arvad sest asjast? 


Jaak: 


Ülekuhjatud peaga, suudab vaevalt küsida: Ei 
tea, kus pool see mõis siis peaks olema? 

Pärn: 


Ah-jaa, vaat' seda peaasja pean sulle silti 
vist ikka ka ütlema. Mõtleb hetke. Aga pea 
meeles, vennas: niipea kui see enam pole sa- 
ladus, on kindlasti kõik kadunud. Siis ei müü 
von Lessart oma mõisat eestlasele mitte — 
enne kisuvad saksad selle tal kas või vägisi 
käest. 


Jaak: 

Suurima üllatusega. Von Lessart?! 
Pärn: 

No-jah, seesama Murumäe oma ikka. 
Jaak: 

See seal — Laupast kaheksa versta Em- 

muoja poole?! 

Pärn: 


Seesama neh! Kas siis siin nurgas veel 
juttu pole olnud, et sel paruni-natukesel juba 
mitmendat aastat viimne peenike pihus. 


Jaak: 


Kelle silmade ees jälle kõik läks kirjuks. Siis 
päris oma kihelkonda kohe?! 


Pärn: 
No-jah, aga ega siis sellest midagi? 
Jaak: 
Ei, ei, ega ma sellepärast . . 

Pärn: 


Ma arvan, see on koguni paremgi: tuttav 
omanurga asi. Tõuseb. Noh, mõtle siis see 
asi hästi järele ja kui linna tuled, siis räägime 
edasi. 

Jaak: 


Peagu ehmudes. Kas hakkad minema või? 
Pärn: 
Jah, vaja õhtusele rongile jõuda ja teel 
paar pisikest asja ka veel ära õiendada. 
Jaak: 


Oleksid omeli tuppa astunud ja natuke 

õhtuoodetki võtnud! 
Pärn: 

Oh, pole vaja, ma Kadakakülas sõin alles 
ja aega on vähe. Võtab ratta ja seab selle sõi- 
duvalmis, 

Jaak: 


No-jah, kui sul just nii kiire . . 
Pärn: 

Juba kaksiti ratta seljas. Aga pea meeles: 
e M peab asi kindlasti jääma meie endi 
vahele, muidu on kõik mokas! Nägemiseni! 
Sõidab minema. 

Jaak: 

Vaatab hetke väravast Pärnale järele ja teeb 
sis paar käiku edastagasi. Ta samm on nüüds 
julge ja tuju ülev. 

Leena: 
Tuleb majast. Ei tea, kuhu see Kustas siis 
nüüd vastu õhtut kadus? 
Jaak: 41 
Kuhu ta siis ikka . . . Kuulsid ju, et lu- ht 
bas minna kõrtsi poole. 
Leena: 


Seda ta lobises ainult. Millal ta sul enne i 
° kõrtsi juures on kooberdanud, et nüüd sinna / 
läks? 


Jaak: j 
Häda sul teda veel nipi otsa võtta või? 


Kust minagi*s tean, kus ta tolgendab? Võib- 
olla läks Tiltsi peenikest peretütart käperdama. = 


Leena: 
Ega muud midagi, aga hobused tuleks talli 
tuua ja ööseks vaja neile midagi ette ka niita. 
Jaak: 


Eks sa ütle tüdrukule , . . Või oota, ma 
lähen õiendan seal ise ära. Miavärava kaudu 
ära.” 


Leena: 
Vaatab hetke imestades Jaagule järele, et see 
jälle nii tujus ja lahke, ja siis ka aiavärava 
kaudu ära. 


Lühike vaheaeg. Siis tulevad paremalt teed 
mööda Päss, Taavet ja Madis, kandes endi va- 

hel paarist teibast mõne käterätiku abil kokku- 
köidetud kanderaami, mil lamab Kustas ja oigab, 
peaümber kohmakas mähis, mis tükati verest ple- 


Taavet: 

Õuele jõudes. Nii, paneme ta nüüd siia 
maha! — Sina, Päss, mine otsi peremees kohe 
üles! 

Päss: 


Tormab majja ja hüüab seal: Peremees! 
— Peremees! Tuleb tagasi õue. Toas pole 
hingegi. 

Taavet: 


Noh eks sa mine vaata siis aeda ja lautade 
juure! Kohendab Kustasel peaalust. 


Päss: 
Kiiresti aiavärava kaudu ära. 
Hääled eemalt: 


Pahemalt Aljaku õuelt kostab kirumist ja 
vandumist. Sa kurat! Sa igavene elus kurat! 


Madis: 
Mis kära see siis on? 
Taavet: 


Jookseb roobasteele ja jääb pahemale vahtima. 
Aljaku õuest. Sst, kuulame! Jääb ühes Ma- 
disega kuulatama. 

Hääled eemalt: 


I mehe hääl: 
Sa elune kurat! Keda ta ennast arvab 
olevat?! 
H mehe hääl: 
Teeb ausal inimesel suud-silmad täis ja 
siis veel suurustab! . , . 
Il mehe hääl: 

Sai aga, kurat, selle eest ka' Nagu mo- 
lusk mõmises veel nurgas, pea otsas löma!... 
[ naise hääl: 

Annud ikka rajakule nii, et oleks jäänud! 


Taavet: 

Madisele. Noh, eks täna ole Lõmpsi Sassil 
Aljakul pidu! Sai ometi kord võistlejast lahti! 
Madis: 

Eks vana Märt selle tüli ikka välja mõtles. 
Taavet: 
Kes siis muu! Laskis Kustase peksta vi- 
gaseks, et oma Sass Aljakule sokutada. 
Madis: 
K nuldes uuesti eemalt kostvaid segaseid hääli: 
Vait! Kuula! 

Hääled eemalt: 
I mehe hääl: 
Saatan sihuke! 


H mehe hääl: 
Las' kosub, küll kohitseme ta kondid uuesti. 


I naise hääl: 

Kohioinas niisugune! Endal asi nii, et ei 
saa vinnagi vindi peale, ja tema teab ka midagi 
litsidest või litsiturust! . . . 

HI mehe hääl: 

Aga sai ikka sauna selle eest ka! 


Il naise hääl: 
Endal sõnad suust nagu kangiga välja kaa- 
luda, aga näe — teotamiseks tegijat küllalt! 
I naise hääl: 


Ja sihukest sirbi-surakat taheti veel Alja- 
kule väimeheks teha! 
Veel mõned segased hääled ja siis vaikus. 


Taavet: 
Läksid vist tuppa, ei kuule enam. 
Madis: 


Küll ikka vaikne õhtu kannab sõnad sel- 
gesti edasi. 


Taavet: 


Tagasi õue tulles. Lõmpsi Märt võib nüüd 
ikka õnnelik olla jah, küll nüüd tema Sass 
Aljakule vastu võetakse ! 

Lühike paus, siis kostavad hääled eest pare- 
malt, aia poolt küljest. 4 


Jaagu hääl: 
Kus ta siis nüüd on praegu? 


Pässu hääl: 


Kambri ukse ees. Taavet ja Tiltsi Madis 
jäid juure. Minge aga sinna. Ma lähen panen 
tõed ette, ega nüüd ole muud kui jalamaid 
inna ! 


Leena hääl: 
Hädaldades. Kas ta veel elus ongi? k 


Pässu hääl: = 
On, on! Teised said enne vahele. 


Jaak: A 

Tuleb aiavärava kaudu joostes ja jääb poega - 
tummalt vahtima. 
Leena: 4 


Tuleb sealtsamast hetk hiljem ja langeb Kus- 
tase juure põlvili. Kustas! Jumal, Jumal küll!... 


Kustas: : 
Valuga. Vett... 


72 


a 


f 


+ 


Leena: 
Ruttab kohe toast vett tooma. 


Jaak: 


Taaveti ja Madise poole. Kuidas see siis 
ometi juhtus? 


Taavet: 


Pole see muud kui Lõmpsi Märdi töö! Või 
me ei näinud, kuidas ta Kabala poistega nina 
pidi koos oli, enne kui see hakkas! Iga mees 
sai sellest aru! Asja ees, teist taga, poisid 
korraga heast peast kõik muudkui tikuvad 
Kustasele nina alla ja nääksuvad: , Näe-sähh, 
Vidriku paruni poeg ka kõrtsis!“ Teised jälle: 
»Ei tea, mihande see paruni pass ka peaks 
olema?“ Ja niiviisi muudkui sirtsuvad ja särt- 
suvad teisel nina all. 


Madis: 


Eks kõige rohkem ajas neil ikka hinge täis, 
ei Kustas neist väljagi ei teinud. 


Taavet: 


See just! Ei tea, kas nad Kusiasest jagu 
oleksid saanudki, aga siis tuli ju see va* kuradi 
Plärtsu-Rarla! Endal silmad jõllis peas, täis 
nagu tarakan, aga mis sa teed — suuke teisel 
risti nina all ja muudkui kääksub: ,Aga kes 
teab, missugune pass on kohidel?“. . . Ah sa 
mu meie! Hädavaevalt oli ta selle sõna aga 
suust saanud, kui oigas juba seina ääres siruli. 
»Vaat' niisugune!“ sähvatas Kustas ja pani 

teisele jalaga niisuguse põõna ribide vahele, et A 


see ei teadnud enam, kui vana ta on! — Nojah, 
ja sealt see siis algas. Kuri teab, kust nad kõik 
välja kargasid, aga tosina võrd oli neid vähe- 
malt, kui nad kõik Kustasele korraga kraesse 
sadasid. Oli küll ka Kustasest meest mitme 
eest, aga mis sa's üksinda ikka nii suurele 
hulgale ... 
Madis: 


Poleks nad maa peal Kustasest jagu saanud, 
oleks vähegi oldud inimese moodi! 


Taavet: 


Aga kus Kabli poisid! Nii kui näevad, et 
eenike pihus, kohe pudelid ja pussid platsis! 
ine tea, mis nad Rustasele veel oleksid teinud, 

kui mitle Tiltsi peremees ja kõrtsi-vana õigel 
ajal poleks jaole saanud! 


Jaak: 
Vaatab Madisele otsa. 


Madis: 


Kuule nüüd hullukarja! Ega's või omeli 
lasta inimest ära tappa! 


Jaak: 


On vaikides ja üksisilmi Kustast vaadates 
kogu lugu pealt kuulanud, tunneb ainult, kuidas 
ühe ja teise sõna puhul mingi külm värin ta keha 
läbistab. Ja nagu mingi suur lepitus valmib temas: 
ei ainustki etteheidet, ei ainustki hukkamõistvat 
sõna ole tal praegu Kustasele. 

Leena: 


Toonud Kustasele juua ja kohendanud ta aset, 
nüüd pausi tekkides nutuga pooleks: Seda saa- 
dakse, kui kõrtse mööda ringi kolatakse! 


Jaak: 


- Vaatab Leenule pilguga, et sel otse kuum juga 
jookseb üle keha. Mis sina's tahtsid? Et Kustas 
oleks nende närude eest plehku pistnud või ?! 


Leena: 

Vabandavalt. Mis nüüd mina, aga ... 
Jaak: 

Järsult. Siis ära ka kõnele! Rõhuv vaikus. 
Päss: 

Tuleb aiavärava kaudu. Nii, hobune on ees! 
Jaak: 

Ega siis midagi, muudkui vankrile ja vak- 

sali! Jookseb majja kuue ja kübara järele. 
Madis, Päss ja Taavet: 

Kannavad Kustase aiavärava kaudu ära. 

Leena: 


Jaagule, kes kuue ja kübaraga majast välja 
tuleb ja kiiresti kaelarätikut sõlmib: Kas sõit 
talle viimati ei tee halba? 

Jaak: 


Taga paremaks ikka! 


= 
vi 


ik ta JA 
3 2. 4 kr A j* Ad a 
Leena: d 
Saab põrutada või .. . , E 
Jaak: Na 08 
Ei tea, mis siis sina oma aruga? ... 2 
Leena: 


Ei julge enam midagi ütelda, läheb vaikides 
aiavärava kaudu Jaagule järele. ls 


Eesriie. 


KG 


KOLMAS VAATUS. 
Eelmise vaatuse sündmustest on möödunud 
jällegi aasta. 

Suvine laupäeva õhtupoolik. 
Leena: 

Tuleb toast ja laotab lina aiale kuivama. 

Mai: 

Tuleb roobasteed. Tere, Vidriku perenaine! 
Leena: 

Tere, tere! Näe, Leenardi Mai! Noh, kust 


siis sina tuled, et tööpäeval nii pühapäeva 
rõivais ? 


Mai: 


One tulnud. Vaksalist. Käisin õetütart ron- 
gile saatmas. 


Leena: 
Kas Minni sõitis siis juba ära või? 
Mai: 
Jah. Sai teine eile kirja, et saksad jõuavad 
homme suvitamast tagasi. 


M 


Leena: 
Noh, eks astu siis toa poole ka. 
Mai: 

Ei, ega mul niipalju aega ka ole. Puhkan = 
siinsamas veidi jalgu ja lähen jälle. Kodu 
kibe heinategu. 

Leena: 
Ras saavad varsti valmis või? 
Mai: 
Oh, kus nüüd seda! Nädalat poolteist ku- 


lub ikka veel tublisti ära. Ega's teilgi veel nii 
ruttu valmis saa? 


Leena: 
Meil said täna lõunaks lõpetsi. 
Mai: 

Juba lõpetsi?! Nojah, eks Vidriku rahvas 
ole ju oma tööga alati kõigist kõige ees! Ega 
peremeest ennast vist kodu olegi? Ruulda oli, 
et esmaspäeval linna sõitnud. 

Leena: 


Kodu küll. Kolmapäeval tuli linnast tagasi. 
Sööb teine praegu perega ühes lõunal. 


Mai: 
Ah nii, noh siis on ju asi päris jutis. Võ- 
tab ninarätikusse mähitud kirja taskust. Näe, mul 
oli peremehele asja ka. 

Leena: 
Kiri või? 
Mai: 
Kiri neh! Vaksalist anti, 
Leena: 
Vaksalist ? 
Mai: 


Vaksalist jah, Vahtisin parajasti jaama 
ees, kuidas rong Minniga minema tossutab, 
kui korraga natsalnik hüüab kontori aknast: 
Leenardi perenaine, tulge kontori! Ma kohku- 
sin päris ära kohe, et — kuri teab, mis see 
kroonu saks minust nüüd tahab! Kobin siis 
ikka kontori ja näen: natsalnik istub laua ääres 
ja üks volnahärra, maailmatu uhkesti riides, 
istub veel sohval. Kõnelevad omavahel mi- 
dagi vene keeles. Korraga natsalnik minule : 
Leenardi perenaine, kas te ei tahaks sellele 
härrale siin teha ühe heateo? Südamest käis 
imeline surin läbi, et — tohoh pagan, mis hea- 
tegu mina, lihtne maainimene, sihukesele sak- 
sale ikka oskan teha! Aga ei ma saanud veel 
suudki lahti, kui natsalnik põrutab edasi: 
Vaadake, Leenardi perenaine, see härra siin 
tahab Vidriku peremehele saata ühe kirja ja 
palub, et teie selle kirja ära viite! — Einoh, 
miks ma seda ei tee, miks ma siis Vidriku 
peremehele ei vii kirja, lähen ju neilt just 
mööda! — Räägivad siis omavahel midagi veel 
venekeeli, siis võtab see võõras härra taskust 
kirja ja annab minule. Natsalnik kinnitab veel, 

et ma selle kindlasti veel täna Vidriku pere- 
mehele ära annaksin. Sest kiri olevat väga 
kiire ja tähtis. 
Leena: 
Ei tea, mis kiri see sihuke siis on? 


Mai: | 

Ei tea, aga eks ta midagi väga tähtsat ikka = 

ole. Mõtle, see võõras saks andis mulle too- 

mise eest terve rubla jalavaevaks. Näitab raha. — 
Jaak: 


Tuleb majast. 


Mai: 
Talle vastu minnes. Tere, Vidriku peremees! 
Näe, ma tõin sulle vaksalist kirja. Ulatab selle. 


Jaak: 


Tere, tere! Või tõid mulle kirja? — Äitäh! 
Vaatab ümbrikku, ümiseb midagi endamisi ja 


ruttab siis kiiresti tuppa prillide järele. A 
| 

Mai: di 

Jälgis piinlikult, mis Jaak kirjast arvab, pet- = 
tunult: Ei tea, mis kiri see oli? T 
Leena: | 


Kes seda teab! Ega's Jaak oma asjadest 
teistele hinga, tema peab kõik ainult enda teada! 


F 

Mai: 

Uuesti istet võtnud. Ei tea, kas on ikka 
lõsi või, et Aljaku Juulal olnud eile enneaeg- 
sed kaksikud ? 

Leena: 

Kes siis sihukest juttu? . .. 


Mai: 

Ei, ega mina tea midagi, võib-olla muidu 
Tuuliku Truuta lori — mõtlesin ainult, et sina 
nagu piiri-inimene Aljakule, et küsin õige 
sinult. 

Leena: 


Pole meil küll veel midagi kuulda olnud. 


Mai: 

Ah pole kuulda olnud veel midagi? Noh, 
sis on vist ikka muidu lori kõik ... Või 
võta sa kinni seda maailma plära, mis need 
inimesed kõik kokku pasundavad! Näe, Vidri- 
kustki jälle kõik kohad lamenti täis! 


Leena: 
Mis neil's Vidrikust jälle? . . . 
Mai: 
Oi-jehh, kas te's ise pole veel kuulnudki?!... 
Sa Jumal küll jah, mis nad kõik küll kokku 
ei pasunda! Ikka nii ja nii .. . et nagu olek- 


sid Vidrikul nüüd kõik asjad nii sandisti ja 
hälvasti! Juba pristav käinud ja puha! 

Leena: 


Või sedasi! Ei Vidrikul ole siiamaani si- 
hukest näha olnud küll midagi! 


Mai: 
Einoh, muidugi ei ole. Ega's minagi 
sellepärast, et midagi oleks. Ma muidu nii- 
sama . . . Mina tean ju isegi ja olen igaühele 
kohe suu sisse põrutanud, et mis nad muidu 
ajavad . . . Vidrikul nüüd mõni pristav või 
midagi . . . Runas Vidrikul enne millestki 
puudust olnud?! 


Leena: 


2 e fg op 6 ne a 


Jumal tänatud jah, ega ole tühja kõhtu siin 
küll keegi veel kannatanud! 


Mai: 


Nojah, eks ole! Vaata — ega's see maa- 
ilm siis kunagi! Temal ikka igal pool ütlemist 
ja arutamist, asja ees, teist taga . . . Teil võe- 
tud talvel kõvasti metsa maha või? 


Leena: 
Nähti seda tegevat jah. 
Mai: 


Nojah noh, see on siis ikka õigus... 
Mõtlesin, et larmavad sedagi niisama! — Ei 
tea, mis seal's nõnda ees oli selle metsaga? 

Leena: 

Ei tea minagi! . .. Pole seda vanalt Jaa- 

gult kunagi õieti küsinudki. 
Mai: 

Eks ta ole jah .. . Ja mis sest õige küsi- 
dagi. Küll peremees leab isegi, mis teeb või 
ette võtab . . . — Võib-olla kakkab ehitama ? 

Leena: 
Oli nagu kord kuulda sedagi. 
Mai: 

Nojah . . . Ekssee ole juikka talu raudvara, 
kui hooned head! — Muist metsa veetud vist 
talvel raudtee ääre kah või? 

Leena: 

Seal neid nähti ikka vedavat . . . Ei tea, kui 

palju just . . . 
Mai: 
Res seda teab jah . . . eks peremehe asi. 


Ega veel tea, kas puuhooneid ehitabki, võib-olla 
teeb kivist. 


Leena: 


Võib olla küll. Kord nagu vist kõneleski 
seda. 


Mai: 
Nojah, eks siis või metsa vedada raudtee 
ääre kas või puha. 

Leena: 

Kellele jutuaine on küllalt piinlik, nagu pääs- 
terõngast haarates. Ega's puha veetudki karjä= 
maa söödil ikka veel terve hunnik palke ja 
pakke. 

Mai: 

Või seal ikka terve hunnik veel?! Nojah, 
muidugi! Või millal siis Vidriku peremees 
enne midagi on halvasti teinud? Mis ikka 
paigale paneb, on pandud. Eks kivist hoone 
ole ikka ka kindlam ja . . . elupõline kohe. 
Tõustes. Ma hakkan siis pealegi minema. 
Kätt andes. Tervisi ka peremehele ja ... 
Ah jah; no kuidas siis Kustase tervis nüüd 
ka on 


Leena: 


Pole teisel nüüd enam viga midagi. Vehib 
tööd teha nagu ennegi. 


Mai: 
Või nii, noh siis pole häda midagi. Kui 
kaua ta seal haigemajas õige oli? 
Leena: 
Eks ta olnud seal ligi kolm kuud! 
Mai: 
Või ligi kolm kuud, jah?! — Noh, on ikka 
sunnikud küll need Rabala poisid, nii kaua 


peab mõistlik inimene nende saatanate pärast 
põdema! Aga hea ikka, et veel terveks sai! 


8 


1 


4 


Leena: 
Peaasi ikka see! 
. Mai: 


Peaasi ikka see jah! — Ei tea, kuidas see 
Aljaku Juula nüüd oma mehega siis elab ka? 


Leena: 
Pole kuulda olnud midagi. Me ei käi läbi. 


Mai: 

Nojah, te ju ei käi läbi! — Aga eks külas 
ikka räägita neist imelugusid kohe. Lakkuvat 
ikka see Sass endiselt ringi ja viskavat see 
Juulagi võõraste meestega kintsu! Aljaku vana 
rääkinud seda meie Mihklile ja ise nutnud kohe. 


Leena: 
Või nutnud kohe? 


Mai: 


Nutnud jah, päris suure häälega nuuksunud 
kohe! Eks tal ole õigus kah: noored litata- 
vad ringi ja vanad muudkui aga orjaku! Aga 

ras ikka kurjalevaimule ka — kes ta'd käs- 

is sihukest logardit võtta väimeheks! Nüüd 
näeb! — — Noh, teie Kustasest pole ikka 
veel kuulda midagi? 


Leena: 
Temast tühjast nüüd ... 


Mai: 

Mis ta nüüd tühi või... Ega's pole ka 
niisama, et kohe muudkui võta aga . . . Vaja 
ikka vaadata ja ... Võta teda, raipa, kinni, 
laisk teine, rajak, ikka raasike ka!... Sa 
saaksid ometi natuke abigi. 


Leena: 

Ega see küll põlata oleks. 

. Mai: 

Heldeke, kus ta's põlata! Mõtle ometi, suure 
talu vaev ja mure!... Ei tea, kas tal on veel 
vaadatudki kedagi? 

Leena: 

Kuulda küll pole olnud. 

Mai: 


Kord nagu ikka kõneldi, et Tiltsi Liisiga 
MOL 


Leena: 


Kes teda teab! Nõnda endamisi ta teinekord 
on. 


Mai: 


Nojah, eks ta ole ka, eab ikka olema ini- 
mene, kes oskab ja .. . Ega's Tiltsi Liisil ole 
viga ka midagi, käbe teine nagu nirk!. 
Võib olla, kui kord uued hooned valmis, el 
siis . . . Nojah, jääme siis pealegi jumalaga, 
aitäh uudiste eest ja . . . Läheb; Leena saadab 

“teda roobasteele. Räägivad seal veel paar sõna 


ki 


omavahel ja annavad siis veel kord üksteisele 
kätt. Siis Mai ära ja Leena läheb majja. 
Päss ja Taavet: 


Tulevad sel ajal, kui Mai ja Leena roobasteel 
kõnelevad, majast. 


Päss: 


Süütab piibu, uurib taevast ja, kui Leena 
majja läinud, ütleb: Oli ikka hea, et heina lõu- 
naks kokku saime. Vaat' õhtuks hakkab veel 
sadama. 


Taavet: 
Piipu seades. Ei tea. 
Päss: 
Kas sa siis pilvi ei näe? 
Taavet: 
Vaatab. Just nagu oleks veidi jah. 
Päss: 
Veidi?! Eks vaata karjamaa kohale! . 
Päris mürakas, mis sealt tõuseb! 


Taavet: 


Teeb seda. Tõuseb jah . . . Aga nõnda 
imelikult vastu tuult . . . 


Päss: 
Eks müristamise pilved käi ikka vastu tuult. 

Taavet: 
Seda'nd küll .. . Süütab piibu. 


Päss: 
Istet võttes. Saab näha, mis tööd see pere- 
mees meile siis õhtupoolikuks annab. 
Taavet: 


Ka istet leides. Heinad said lõpule, ehk la- 
seb nüüd popsid ka varem laupäeva-õhtule. 


Päss: 


Noh, seda oota veell Kunas Vidriku pere- 
mees sind varem enne pimedat on õhtule lu- 
banud?!... 


Jaak: 


Tuleb lühikese pausi järele majast. Kui piibud 
tühjaks olete suitsetanud, siis sina, Taavet, 
võta labidas ning kirves ja mine paranda see 
karjasöödi sild ära. Aga sina, Päss, sea jälle 
vankrid korda. Esmaspäeval hakkame karja- 
söödilt palke vedama. 


Päss: 
Koju või? 
Jaak: 


Ei, raudtee ääre. Nüüd aega on, ja mis nad 
seal karjasöödil mädanevad. 

Päss: 


Ettevaatlikult. Me Taavetiga mõtlesime ikka, 
SA : al viimsed palgid jäävad Vidrikule en- 
MAIS, ka 


Jaak: 


Ei jää midagi .. . Sain täna ostjalt kirja, 
et ij vaja; praegu hind hea, las* aga lähe- 
vad, 


Päss: 

Vaatab hetke Jaagu otsa ja siis abiotsivalt 
Taavetile silmi. Tal on Vidriku viimseist palki- 
dest nii lõpmata raske lahkuda, et nutumaik kipub 
kurku, kui Kustasele ütleb: Noh, eks läheme siis 
pealegi! 

Taavet: 

Samuti löödud. Läheme jah! Mõlemad ras- 

kete sammudega ära. 


Kustas: 


Väljus Jaagu järele majast ja kuulas isa kõ- 
net poole kõrvaga pealt. Nüüd, kui sulased läinud, 
järsku plahvatava vihaga: Noh, mis kuradi jant 
see siis nüüd jälle on?! Justkui endale palke 
enam tarvis polekski! 


Jaak: 
Rahuliku muigega. Ega ole ka! 


Kustas: 


Nii! Ei tea, millest need hooned siin siis 
tehakse? 


Jaak: 
Neid ei tehtagi. 
Kustas: 


Ei tehtagi ?1 Noh kuidas, kurat, siin's elada 
mõteldakse ?! 


Jaak: 
Ei mõteldagi. 
Kustas: 
Ega's niisugune pläma ka kuhugi kõlba! 
Jaak: 
Kõlbab küll. 
Kustas: 


Noh hea küll, kurat, kui see nõnda on, siis 
võime ju kord ka selge rehnungi teha! Ega's 
minagi mõni koer ole! 


Jaak: 


Ega ole. Haukuda sa ei oska, ainult urised. 


Kustas: 


a võin ju minna ka, kui mind siia tarvis 
pole. 


Jaak: 


Ei maksa, kallis poeg, on tarvis küll. Veel 
rohkem on tarvis kui enne. 

Kustas: 


/ Mis elu see siis siin õige on? Kambrid 
kukuvad kolinal kaela, maailmale ainult irvi- 
tada! .. . 

ji Jaak: 

Ega olegi seda elu siin vist enam kauaks. 


Ki 


Kustas: 
Veel vihasemalt. Lällutada, vaat seda sa 


- - oskad jah! Kurat, kes siin õige su karja- 
poiss on? 


TAN 


Jaak: 
Eks Ripsiku Juss ole. 
Kustas: 
Juss jah!... Eks võta ja kraaksu siis 
temale! Minul on sellest juba küllalt! 
Jaak: 
Soo-oh! Või aitab juba? ... Aga ega's 


mina ju nüüd jälle hakanud. Sina ise algasid. 


Kustas: 
Mina ise jah! . . . Maksa mu palk välja — 
ja homme-päev olen läinud! 
Jaak: 


Seda sa laulad juba kevadest saadik. Kuhu 
sa siis lähed? 


Kustas: 
Sinna, kuhu tahan! 


41 


Jaak: 
Rus sul's parem on? 
Kustas: 
Sulase kohti igal pool. Saan ometi palkagi 
ja pole vaja palja lakke eest koeraks olla! 
Jaak: 
Mine'nd ikka! 
Kustas: 


Kurat, kivisüda peab inimesel siin sees 
olema ! 
Jaak: 


Terasest on veel parem. Minul juba ammu 
terasest sisse pandud. 


Kustas: 


Näha on jah. Muidu sa nõnda ei saaks! 
Igaüks võib Vidrikult midagi saada ja midagi 
loota, iga närune pops on siin rohkem väärt 
kui mina! Ainult muudkui orja! 


Jaak: 


Kelle külmal, muigaval rahul on nüüd lõpp, 
välgatavi silmi: Kui palju sasiis siin õige ära 
oled orjanud ? 

Kustas: 


Kolmkümmend üheksa aastat! 


k: 
Sina ? ja 


Kustas: 
Mina jah! 
Jaak: 
Vaat* siis orjasin mina, aga sina ei kannud 
veel kaelagi! 
Kustas: 
Sina jah?! 
Jaak: 


Mina jah! Mis olen siis mina siin tei- 
nud? — Mine, lontrus, kui sa tahad, mine! 
Saab näha, kus sul on vähem seda orjamist! 


Kustas: array 
ra N, 
Maksa mu palk enne välja! s Kk N 
Jaak: o/ Pärngp; 


Kaelakandmisest saadik, jah? ' = 
N 


Kustas: AS 


Aitab sellestki, kustsaadik ma Vidrikul 
sulaseks olen! 


Jaak: 

Siis mine ja ära kaaguta. Taskuraha võid 
saada, muud mitte krossigi! 
Leena: 


Majast väljudes. Juba kisendavad jälle! 
30 24 nagu muud ei mõistakski kui kisen- 
ada! 

Jaak: 


Noh, sind pole küll keegi kutsunud siia 
vahele kaagutama! 


Kustas: 


Muidugi, kus siis temagi tohib! — Pere- 
mees kõneleb, nüüd teised muudkui pidagu 
lõuad! 


Leena: 


Kustasele. Ära nüüd sina ka midagi! Muul 
moel suud lahti ei saa kui ikka ainult südame- 
täiega! 

Kustas: 


Leenale. Oled sina vist palju oma suud 
siin lahti saanud, jah? 


Leena: 


Kui ei ole, pole vajagi! .. . Temalt oota= 
matu kuraasiga Joagale; Võiksid ometi mõni- 
kord mõne asja Kustasega ka ilusasti läbi 
arutada! 

Jaak: 


.  Mõnitavalt. Tema ju ,ori“, kes siis ,or- 
jaga“ ilusasti . . 


Kustas: 


ki Haavunult. Muidugi ori, ei tea, keda, kurat, 
siin siis muud! WVihaselt eest paremale aiavä- 
rava kaudu ära. 

, Leena: 
J Ori jah, ikka ori! Ei tea, kes meist siin 
Vidrikul siis ori pole olnud?! Igaüks oma asja 
peale! ... 
Jaak: 
Järsku ja rõhutades. Ori võib olla, ori õieti 
peabki Vidrikul olema, aga orjavaimu — 


- vaat seda pole Vidrikule vaja! Seda pole siin 


alguses sallitud ega sallita nüüdki! 


Leena: 


Või siis Kustaski oma vaimu on võõrsilt 
laenamas käinud?! Eks tal ole samuti Vidri- 
kute vaim ja veri! 


Jaak: 


Oleks Kustasel ivakegi Vidrikute verd või 
vaimu, ei oleks siis nüüd siin kõik teisiti kui 
oli minu noorusaastail! 


Leena: 
Ei tea, mis siin siis nii teisiti või pa- 
rem oli? 


Kustas: 


Parem või halvem — selle mõõtjaks pole 
sina! ... Teeb rahustuseks paar käiku, ja siis 
möödunud aegu meele tuletades ja sealt nagu 
õigust ja julgust otsides: Jah, ei olnudsiis Vid- 
rikul mingit muud vaimu kui ainult vanapere- 
mehe oma! Tema vaim oli rajanud siia laane- 
servale selle talu-natukese ja tema nime järgi 

hakati seda viletsat maalapikest siin hüüdma 
Vidrikuks! Tema keelis ja käskis kodu, kihu- 
tas ja kutsus põllul, mõtles ja arutas kõigi eest! 


Leena: 
Ja oma mõtteid ... 


Jaak: 


Neid ei olnud ega tohtinudki olla sel, kes 
tahtis liikuda Vidriku radadel! — Ei tohtinud 
neid olla ka minul, kui vana Jaak, poja kahe- 
kümne-kaheseks saades, järsku tuli otsusele, 
et tallu on vaja uut raha ja uut töölist, kui ta 
oma parima hobuse rakendas ree ette ja po- 
jaga kihutas naabervalda Tagametsale! ... 
Ma polnud sind varem kordagi näinud — aga 
mis oli siis sellest?! Isa teadis ju paremini, 
mida talule vaja! Vidrikule toodi uus pere- 
naine, kel kaasas kaks töös kärastatud kätt, 
tuhat rubla hõbedas, hobune, kirstutäis riiet ja 
muud kraami, sest seda oli Vidrikule vaja! 


Leena: 
Tähendab — mitte sina, vaid su isa valis 
mind Vidrikule ?! 
Jaak: 


Halastamatult. Jah! — Ja tema vaim sundis 
poega siin ka edasi ehitama, mis isast jäi poo- 
leli! Täiendada, mis rajamisaastail jäänud 
puudulikuks, litsuda viljäväljad laiemale ja kõr- 
valdada põldudelt viimsed kivimürakad — see 
oli isa käsk! — See vaim sundis mind ka räha 

vi 


koguma ja lapsi koolitama, et Vidriku noored 
võiksid kord linnas elada ja saksad olla nagu 
paruni lapsedki! .. . 
Leena: 


Ja ei tea, mis rõõmu sul sellest nüüd's 
nii?! Lapsed linnasaksad, aga Vidrikul pole 
neid kumbagi nähtud juba aastaid! Viimasel 
ajal ei tule neilt enam kirjugi! 

| Jaak: 

Mõistab, et Leena ütles valusat tõtt, aga . . 

Ons see siis tähtis?! 
Leena: 
Mis on siis tähtsam?! 


Jaak: 


Peaasi, et Vidrikul on kõrgesti koolitatud 
poeg ja haritud tütar! Seda teab kogu kihel- 


ond ja (fooni muutes) seda teab ka Laupa 
parun! 


Leena: 


Ei tea, mis sul's sellest kihelkonnast või 
parunist?! 


Jaak: 
Tundes, et paruni meeletuletuse juures hinges 


midagi jälle hakkas mässama: Mis mul paru- 
nist?! , . , Käib rahutul sammul jälle paar ringi. 

Leena: 


Eittevaatlikult ja nagu naljatuseks. Või on 
see viimaks tõsi, mis küla jamab: sa ajavat 
kiusu Laupa paruniga ... 


Jaak: 


Järsku ja vihaga. Mitte kiusu ei aja ma 
temaga, vaid näidata tahan ma sellele saksa- 
antsakale, kes on Vidriku Jaak ja mida võib 
see ,kuradi mats-molkus“, kellele ta kord poi- 
sikese-lopatsina rusikaga näkku virutas! — 
Käib närvlikul sammul ringi ja istub. 


Leena: 


Pausi järele, ettevaatlikult. Noh, eks sa ole 
talle ju juba näidanud ka: lapsed koolitatud, 


teine talu juure ostetud ... ilusaimad hobused 
vallas ja kenim kari kihelkonnas . .. Eks 
sellestki ole juba küllalt . . , 

Jaak: 


Üles karates. Vähe, liigagi vähe on veel 
sellest! Vidriku on küll kasvanud, aga ta on 
ikkagi alles talu! Talu nagu paljud teisedki 
vallas ja kihelkonnas! Aga vaat, oleks va- 
sakult kadunud ka Aljaku piir, vaat' siis oleks 
juba midagi olnud! Siis oleks Vidriku olnud 
kaks korda nii suur kui praegu ja töötegijaid 
siin poleks olnud mitte 12, vaid kaks korda 12! 
Siis oleks Vidriku olnud juba üle kihelkonna! 
Siis oleks võinud siia senise kolmekambrilise 
elutare otsa lüüa üles kriitvalge , härrastemaja“! 
Siis oleks Vidrikul võinud olla tõllakuur ja 

igapäevaste tööloomade kõrval oleks siin leidu- 
nud ruumi ka paarile puhast verd sõidutäkule! 
- Niisugustele, kellest paruni omad igalajal kiri- 
kuteel ei suudaks mööda kihutada! — Siis oleks 
võinud astuda Laupa vana paruni ette ja 
i ütelda, et tulgu ja vaadaku, millega on tulnud 
toime see ,mats-molkus“ ja ,kuradi lontrus“, 

kelle ta kord noorparunina mõisapargis rusi- 
 kaga kukerpalli virutas! 


Leena: 
Või's see Aljaku sul oma käega võtta oli! 


Jaak: 
Minul mitte, aga Kustasel küll! Kui Ala- 
Vidriku suutsin mina liita Vidriku külge pale- 
higis tööd murdes ja kopikaid korjates, siis 


hoopis kergem oleks olnud Kustasel võita Al- 
jakut Vidrikule. 


Leena: 


Mis sest nüüd enam rääkida, nägid isegi, 
kuidas see asi läks! 


Jaak: 


Jah, nägin! Ja sellepärast ei pruugi Kus- 
tasel nüüd Vidriku pärast ka enam nii kan- 
gesti lõugu laotada. Kui ta Aljaku Juulalt ei 
osanud muud välja tingida kui lõhkise pea ja 
mehise keretäie, siis ärgu ta arvaku, et Vidriku 
Jaak nüüd oma plaanid ka sellepärast on maha 
matnud! Ei, Vidriku peremehel on jõudu veel! 
Oodake vaid! — — — 

Leena: 


Vaikselt, aga kibedusega: Jah, ligi40 aastat 
olen masiin Vidrikul elanud, päeva päeva kõr- 
val olen tööd rühkinud ja perenaise muresid 
tunnud, aga täna esimest korda elus kuu- 
len, et Vidriku peremees kõneleb mulle ka 
oma kavatsustest! Seni oli ikka nii, et pere- 
mehe plaane, neid teadis ainult peremees ise. 
Teised võisid ainult aimata ja muret tunda, et 
peremehel jälle midagi südamel, aga mis, sel- 
lega polnud neib asja! — — — Tooni muu- 
tes. Võiksid oma plaanidest ja asjadest kõ- 
nelda ometi natuke rohkem, raasike selgemini! 
Kas või Kustaselegi. Eks ta ole su laps ja 
aita sind ka mõtelda ja kaaluda! 


Jaak: 


Valu ja põlgusega. Kustasele?! See ei näe 
ju Tiltsi litakese särgisabast kaugemale! Teab 
see sul midagi sellest, mis tähendab hoop 
näkku paruni koeraraisa pärast?! Mis mõis- 
tab tema sellest, et mul põsk aastakümneid 
kipitab, kõrvus kumiseb ja hinges närib, kui 
mulle ülbelt näkku karjuti ,kuradi mats-mol- 
kus“ ja ,sandilontrus“?! 


Leena: 


Pisut tooni tõstes. Aga ega's nii ka saa, et 
sina plaanitsed ja kavatsed, teised aina aimaku 
ja tundku südamevalu! ... 


Jaak: 
Järsku ja vihaga. Nii peab saama! 

A mina oma isaga nii, peab ka Kustas 
saama minuga niit Kõlbas minu isa minu 
eest mõtlema ja plaanitsema, kõlban ka mina 
tema eest sedasama! 


Leena: 


Nuttes. Jumal näeb: olen Vidrikule annud 
oma nooruse ja tervise, olen siia matnud oma 
paremate päevade rõõmud ja mured, ja kor- 
dagi pole ma küsinud, milleks või mispärast 
oli seda vaja?! Kas siis isegi nüüd vanas eas 
pole mul tõesti seda raasukestki õigust, et 
sind tohin paluda, et sa oma plaanidest ometi 
pojalegi natuke hingaksid?! Mõtle ometi: ka 
temal on hing, mis igatseb ning armastab oma 
kodu samuti nagu sina ja minagi! 


Jaak: 


Jälle sõbralikumalt. Noh, hea küll, hea küll! 
Jäta siis juba see joru ja ütle parem, mida sa 
minult oma ,rinnalapsekesele“ nii kangesti 
tahad välja pinnida! 


Leena: 
Pühib põllenurgaga silmad kuivaks, astub 
sammu le lähemale ja siis viimasele silma 


vaadates: Ütle mulle puhtast südamest, Jaak, 
miks sa esmaspäeval linna läksid? 


Jaak: 


Võpatab veidi ja püüab õigest vastusest kohe 
mööda libiseda. Kena küsimus! Eks ma ole 
ennegi omeli linnas käinud?! 

Leena: 
Aga miks sa seekord ligikaudu kolmeks 
päevaks ära jäid?! 
Jaak: 


Natuke närvlikult juba. Kas pole ma siis 
varem millalgi korraga kolmeks päevaks linna 
jäänud! 

Leena: 

Ei! Ja miks võtsid sa seekord talu kont- 

rahid ja kaardid kaasa?! 


Jaak: 


Võpatab jälle veidi. Kust sina's tead, et — 


need mul kaasas olid? 
Leena: 
Kapist olid nad kadunud. 
Jaak: 

Ah nii! Tähendab, mind peetakse juba 
kodu silmas ja minu järele luuratakse! Noh 
olgu siis: talu paberid võtsin kaasa selleks, et 
teisipäeval oli vaja Vidriku kreposteerida Laupa 
kõrtsimehe nimele. 

Leena: 


Ehmub. Laupa kõrtsimehe nimele ?! 


Jaak: 
Nojah, müüsin Vidriku temale. 

- Leena: 

Müüsid Vidriku ära?! 
Jaak: 

Ühes Ala-Vidrikuga. 


Leena: 
Mis jutt see's nüüd?! 
Jaak: 


Muheldes. Mõtlesin niisama, et kahekesi 
me nüüd jääme, vanad oleme mõlemad ja kel- 
Jele seda talu siis enam siin vaja. 


Leena: 
Kahekesi?! Aga Kustas? ” 


Jaak: 


Eks sa kuulnud tänagi, et ta ei taha siin 
enam orjata ja lubab ära minna. Seda laulu 
ta laulab juba kevadest saadik! 


Leena: 


See nüüd ka mõni ütlemine! Kurja mee- 
lega mõni sõna kord suust välja ja . . . 


Jaak: 
Ikka muheldes. Säh sulle! Siis tegin ma 
ju päris halvasti .. . Mõtlesin ikka, et mehel 
on mehe sõna . . . Leidus hea ostja ja müü- 


sin Vidriku maha. 

Leena: 


Toon muutub järsku ärevalt-helisevaks ja te- 
ravaks. Kuule, ega sa viimaks päris tõesti?! 


Jaak: | 
Päris tõesti! Kuu aja pärast peame välja 
kolima. Müüsin Vidriku kogu suviviljaga ja 
augustiks peame olema siit läinud! 
Leena: 


Nutma pahvatades. Issand, Issand! Kas 
siis selleks on siin rühmatud ja rähmatud, et 
viimne vili jääks võõrale?! Kas selleks on 
siin oma vaevatud ja võõrast piitsutatud, et 
tühjast tülist ja järsust südamest kõik nüüd 
visata minema?! Kuhu see Kustas siis nüüd 
peab minema, kui ta üle poole oma elust juba 
siin on kükitanud?!... Kuhu lähen mina, 
vanainimene?! Kuhu lähed sa ise?! ... 


Rustas: 
Tuleb, köis käes. 


Leena: 


Xx Temale vastu rutates, pooleldi pisarais: Kuule, 
isa on talu ära müünud! 


Kustas: 
Juhmilt. Mis?! 


Leena: 
Isa on Vidriku ära müünud! Nuuksub edasi. 

väil 


Ja i 
A 


Kustas: 

Vaatab hetke isale otsa, siis pöörab ümber, 
viskab köie vihaga nurka ja hambaid kõvasti 
kokku pigistades jääb seljaga isa poole. 

Leena: 

Oli siis ikka külal õigus — Vidriku Jaak 
näeb kadu! ... Peagu vihaselt Jaagule. On 
nüüd vist sul hea küll kükitada Lõmpsi Märdi 
irvitada ja valla inimeste naerda?! Kuulata, 
kui kihelkond kisab ja küla kahjurõõmust 
kaagutab ?! 


Jaak: 


Rõhutades. Jah, võid nüüd kaagutada sina 
ja võib irvitada ka kogu küla, Vidriku Jaa- 
gul pole veel seda, millega teie lõuad kinni 
savitada! Aga see veel tuleb! See veel 
tuleb! .. . 

Märt: 

Kaarliga roobasteed tulles jääb Jaagu viima- 
seid sõnu kuuldes väravasse seisma, võidurõõm- 
salt: Jah, see veel tuleb! Liputab suures val- 
ges ümbrikus kirja. See ongi juba siin! Oue 
tulles. Noh, Vidriku pops-parun, kas Lõmpsi 
Märdil polnud õigus, kui ta ütles: tuleb päev, 
millal Vidrikust ei jää enam juppigi järele ja 
Vidriku pops-parun läheb kepp käes kerjama? 
Nüüd on see käes. 


Jaak: 
Järsu liigutusega Märdi poole. Mis on käes? 

Märt: 
Sammu taganenud. No-noh, ära sa hüppa 
nüüd enam ühtegi! Näed, et mul ametiraha 
kaelas ja (Kaarlit tähendades) tunnistaja ka 
kaasas. 
Jaak: 


Mõruda muigega. Ei tea, mis sel vallava- 
nema-härral siis tähtsat, et kohe ametiraha ja 
tunnistajaga? . . . 


Märt: 


Küll on ikka tähtsat kah! Prilli ninale sea- 
des ja pliiatsit otsides. Et sa enam Vidriku 
peremees eiole, vaid et Vidriku ühes Ala-Vid- 
rikuga nüüd Laupa kõrtsimehele kuulub, seda 
sa muidugi tead? 


Jaak: 


Pilkavalt. Jah, seda ma tean, aus vallava- 
litsus. 

Märt: 

Kelle toon nüüd kuidagi veidralt ametlik. Siis 
on hästi! Täna tuli vallavalitsusele krepostist 
selle kohta kiri ja täna õhtul lüüakse vastavad 
kuulutused vallamaja, kõrtsi ja kiriku posti 
selle kohta üles. 

a Jaak: 

Misjaoks? 

Märt: 

See pole sinu asi. Uhkesti rinnale koputades. 
Vallavanema korraldus ! 

Jaak: 
Ja seda tulidki mulle ütlema ? 
Märt: 


Ei. Sinu jaoks on mul veel midagi krõbe- 

damat tagavaraks. Võtab Kaarlilt valla kirjade 

> - väljaandmise raamatu ja ulatab selle ühes pliiat- 

siga Jaagu poole. Näed, siia raamatusse kirju- 
tad nime ja siis saad võlakirja taariuselt. 


Jaak: 
Teeskleb nagu poleks mõistnud. Kellelt? 
Märt: 
Rõhutades. Taariuselt! 
Kaarel: 
Sosistab Märdile. Notaariuselt! 
Mjärt: 
Temale. Nojah, ma ju ütlesin, et nood-taa- 
riuselt. Jaagule. Saad võlakirja nood-taariuselt. 


Jaak: 
Mis võlakirja?! Seab kähku prillid ninale. 
Märt: 


Küll saad kohe teada. Kirjuta aga nimi 
raamatusse. 


Jaak: 
Nime kirjutades, mõnitavalt: Või siis valla- 
vanema-härra kohe ise nüüd hakanud kirju 

valda mööda laiali vedama, vanasli tegi seda 
ikka külakubjas. 
Märt: 


Salvates. Noh, kui ,parun*“ pankrotis, siis 
võib ka vallavanem seda rõõmu endale ikka - 
lubada, et ühe võlakirja kohe isiklikult veel 
temale nina alla torkab. Ulratab Jaagule kirja. 


Jaak: 


Kirja avades. Aga, kulla mees, kust sa siis 
seda nii kindlasti tead, et see on just võlakiri? 


Märt: 


Väga suureliselt. Toh-oh, kurat säh! Mees, 
kes kolmandat aega vallavanem, ei tea, mida 
tähendab sihuke punaste pitsatitega kiri taariu- 
selt?! Rurrask! Juba pitsateist tunnen ära, et 
see on võlakiri! Kaarlile tasa. Just sihuke kiri 
tuli taariuselt läinud aastal ka ju Ala-Vidriku 
omale, enne kui selle talu maha müüdi. — 
Jaagule. Mind sa juba petta ei saa! 


Jaak: 


Kirja läbi uurinud. Seekord vist natuke ikka 
sain? 


Märt: 
Mis asja?! 

Jaak: 
Eks petta ikka. 

Ali 


Märt: 


Ära sa plärise seal midagi! Küll ma tean! 
Toonitades. Just samasugune punaste pitsatitega 
võlakiri tuli ka Ala-Vidriku omale, enne kui ta 
oma taluga pantrotti läks. 


Jaak: 


Ala-Vidriku omale võis ju notarilt küll võ- 
lakiri tulla, aga eks sa kuula, mis notari-härra 
mulle kirjutab. 


Märt: 
Noh?! 
Jaak: 


Loeb kirja, tähtsalt ja selgelt: Väga lugu- 
peetud peremees Jaak Jaagu poeg Vidrik, Laupa, 
Vidrikul. — Käesolevaga teatame Teile, et 
Murumäe mõisa omaniku ja pärishärra von 
Lesserti voliniku poolt on Teie Murumäe ostu- 
müügilepingule nüüd alla kirjutatud ja Teie 
kontraht seega lõplikult valmis. 1. augustist s. 
a. kuulub Murumäe mõis nüüd Teile ja võite 
sinna sisse kolida. — Kontrahile palume järele 
ilmuda meie kontorisse isiklikult. — Von Ha- 
senjäger, notar, 


Kaarel ja teised: 
On juhmid. 
Märt: 
Esimesena toibudes. Mis, kurat, see siis tä- 
hendab? 

Jaak: 


See tähendab, et Vidriku Jaak on nüüd pä- 


ris tõeline parun — ta ostis Murumäe mõisa! 


Märt: 
Murumäe mõisa?! 


Jaak: 


Murumäe mõisa! Pöörab uhke liigutusega 
Märdile ja Kaarlile selja, tuleb pisut ettepoole ja 
hakkab uuesti kirja silmitsema. 


Leena ja Kustas: 


Kes peagu ammuli suuga Jaagu ja Märdi 
stseeni jälgisid, hakkavad nüüd omavahel midagi 
sosistama. 


Kaarel: 

Pausi järele Märdile poole häälega: Kas sa 
usud, et (viipab Jaagu suunas) ajab ikka õiget 
juttu või? 

Märt: 


Kukalt kratsides. Kurat sa tead, mis siin õige 
või mis vale! Sihuke tõbras vigureid täis nagu 
mustlase setukas! 


Liisi: 
Tuli roobasteed õueväravasse ja, Märdi vii- 


maseid sõnu kuulnud, hästi lõbusalt: Tere! Ei 


tea, keda see vallavanema-härra nii kurjasti 
kirub?! 

Märt: 
Järsku ja pahaselt: Ei tea, mis see Tiltsi 
- Liisi siin's nüüd tillerdab? Tuli vaatama või, 
kas ,paruni“ pojale need ,vastavad värgid“ 
jälle külge keeratud?! /rvitades. Eks teda 
seal linnas ikka praavitatud küll, äh-äh-äh! 
Liisi: 

Ei pannud Märti enam tähelegi, tuli õue, an- 
dis Leenale ja Kustasele teretamiseks kätt ja 
pöörab nüüd Jaagu poole: Tere, peremees! Tõin 
teie lehe vallamajast ära. Ulatab Jaagule ajalehe. 
Kirjutaja ütles, et vallavanem (tähendab Märti) 
M teie kirja kaasa, aga lehe unustanud 
maha. 


: Jaak: 
Aitäh! 
Liisi: 
Lehes teist täna maailmatu pikk lugu. pa 
Jaak: VASE 
Minust?! a” 
Liisi: | 
Teist neh. Isegi teie pilt on lehes. 
Kõik: “ee 
Teritavad kõrvu. TE 
Jaak: 
Arevuses, sorib lehte — aga käsi väriseb ja 


silm ei taha kuidagi otsitavat leida. 

Liisi: 
Püüab näidata. Vaadake, siin kolmandal 
küljel. 


Jaak: 


Leiab otsitud artikli ja püüab seda lugeda, 
siis hetke pärast Liisile: Lugege juba teie, teil 
silm selgem! 

Liisi: 

Võtab Jaagult lehe ja loeb hingestunult, vai- 
mustusega: ,Mõis eestlase käes. — Vä- 
simatu visaduse ja julgusega on eesti põllu- 
mees asunud tagasi võilma oma isamaa pinda, 
mida eesti rahvas kord haris ja mis aastasa- 
dade eest vägivallaga temalt ära kisti. Tänases 
lehes toome oma lugejaile mehe pildi, kes oli 
üks esimestest, kes oma isade maamulla pärast 
mõisnikkudega astus võistlusse. Selle mehe 
nimi on Jaak Jaagu poeg Vidrik, rahvasuus 
»Vidriku parun“, 62 a. vana, kuid tugev kui 
tüvi ja kange nagu Kalev. Raudne tahtmine 
ja väsimatu visadus on seda meest taga ki- 
hutanud kogu ta elu. Ikka ja ikka jälle on 
ta neile järele püüdnud, kes temast ,soo“ ja 

»seisuse“ poolest on ,suuremad“ ning ,pa- 
remad*. Mõisnikud koolitavad lapsi, Vid- 
riku Ass tegi sedasama. Mõisnikud paran- 
davad maid, torutavad põlde, muretsevad pa- 
remaid põllutööriistu ja masinaid — ärge 
arvake, et Vidriku peremees selleski neist on 
maha jäänud. Ei, tema tegi sedasama. — Ja 
lõpuks on see kange mees nüüd näidanud se- 

dagi, et eesti talumehest võib saada ka mõisnik 
ise. Nimelt on Jaak Vidrik ostnud endale 
- pärisomanduseks Murumäe rüütlimõisa ja 1. au- 

ustist alates käsutab meie väikese kodumaa 
ilusaimat ja viljaandvaimat mõisat nüüd eesti 
mees, kelle rinnas tuksub julge eesti süda...“ 
Lugemist katkestades Jaagule: Nüüd tuleb maa- 
ilmatu pikk lugu sellest, kuidas teie noorest- 
jälk kord Laupa paruni koera jalaga lõite ja 

uidas Laupa noorparun teile seekord rusikaga 
näkku virutas. — Aga edasi: (loeb jälle) ,See 
»kuradi mats-molkus“ ja ,sandilontrus“ on 
nüüd au- ja lugupidamisväärselt näidanud, et 
eesti mees on tugev ega jää ühe parunikese 
närusest rusikahoobist veel pikali. Olgu Vid- 
riku Jaagu mehine mehetüüp meile eeskujuks ja 
olgu tema teod meile õhutuseks ja julgustu- 
seks — et meie kõikide kohus on tagasi võita 
jälle eestlaste kätte meie püha kodumaa pinda, 
mis kord aastasadade eest meie esivanemailt 
ära rööviti. Värskele eesti mõisnikule aga kõige 
ilusamat tulevikku ta uues kodus!“ Ulatab lehe 


Jaagule. 
Märt: 


Liisile vaadates. Näe tõbrast, kui hästi teine 
lugema õppinud! 

Jalak: 

Kellele kuulates ja Liisit järjest lugupidava- 
malt jälgides pisarad silma kippusid, nagu Lee- 
nalegi, nüüd kui unest ärgates: Noh, Mõimaru 
Kaarel, nüüd saavad Laupa parun ja pastori- 
härra Wackergi lõpuks ometi teada, milleks 
Vidriku Jaagule oli vaja nii palju maad! 


113 


Liisi: 

Ikka rõõmsalt. Just, just! Las' kiristavad 
nüüd hambaid! 

Märt: 

Kes lehelugemist vaikselt ja löödult pealt kuu- 
las, nüüd järsult ja meelepahaga Liisile: Nojah, 
ei tea, mis siis sina, sirts, siin sellepärast 
piuksud! Ega's siis sina, ritsikas, nüüd ikka 
enam Kustasele kõlba! 

Liisi: 
Naljatades. Ega tea, ehk kõlban ka. 
Märt: 


Ei kõlba! Vidrikule oleks sust, kitsejäljest, 
ehk veel kuidagi jatkunud, Murumäe mõisni- 
kule on aga ikka vaja paksemat pära. Ühes 
Kaarliga roobasteed ära. 


Liisi: 
Naerdes. Noh, on sel Lõmpsi Märdil ikka 
lõuad ! 


Leena: 
Mis nüüd temast rääkida! Hakkab midagi 
tasa Liisiga kõnelema. 
Jaak: 


Teeb mõtteis mõned käigud ja siis Leenale: 
Kuule, Leena, sa kutsu õige Tiltsi Liisi natu- 
keseks tuppa, mul siin Rustasega väike jutt 
veel maha rääkida. ' 

AL 

Liisi: 
Ma tahtsin hakata kohe minema ... 
Leena: 


Teda kätt pidi ukse poole sikutades. Pole sul 
nii kiiret peg tule aga natukeseks jalgu 


. 
s. 


puhkama ... it käest kinni võttes temaga 
ära majja. 
Jaak: 
Teeb veel paar käiku ja siis: Kustas! 
Kustas: 
Noh? 
Jaak: 
Tule siia! 
Kustas: 
Tuleb lähemale. Mis on? 
Jaak: 


Pausi järele. Sa mõtled siis ikka Tiltsi 
poole või? 


Kustas: 
Ega ole mujale mõtelnud küll. 
Jaak: 
Ei tea, miks sa siis just seda Liisit? 


Kustas: 
Tea päris isegi seda, aga... 


Jaak: 
Ammu sa's rääkisid ta'ga juba? 


Kustas: 


Ega ole veel just rääkinudki . . . Mõni- 
kord sekka nagu naljaks natuke lobisenud... 


Jaak: 
Kust sa's tead, et ta sind tahabki? 


Kustas: 
Mis tal's ikka ... Või tal seal koduski 
see olemine Jumal teab mis... 
Jaak: 


Mõtleb hetke ja siis: Nojah, eks sa võtad 
ju naise endale — tead ise . . . Ja peaasi: ma 
nägin — sel tüdrukul on tuld! Pane aga siis 
hobune kähku ette ja tõmba pühapäevariided 
selga ! 

Kustas: 


Ei taipa. 

Jaak: 

Mis seal's enam viivitada? Võtame Liisi 
raltaile, sõidame Tiltsile ja räägime asjad klaa- 
riks. Täna laupäeva õhtu — eks see sobi 
kosjasõiduks samuti nagu neljapäevgi. 

Kustas: 
Ei tea, kas nõnda ruttu läheb . .. 

Jaak: 


Kuule nüüd veel asja... Minul pani vana 
õhtul ruuna ree etie, hommikuks olid asjad 
korras ja lõunaks juba kirikumäel käidud. 
Sinul aga juba aastaid aru peetud ja kaalutud... 

Rustas: 


Eks ta ole ikka natuke nagu järsku või... 


Jaak: 


Pole midagi, mine aga pane täkk kähku 
vankri ette ja sõit lahti . . . Lükkab Kustast 
veidi värava poole, siis läbi akna Leenale: Memm, 
tule natukeseks siia! 

Leena: 


Ilmub maja uksele. Mis on? 


Jaak: 

Kuule, eit, me Kustasega jõudsime siin 
otsusele, et täna sõidame Tiltsi Liisile 
kosja. Tema on peigmees ja mina isamees. 
Mis sina arvad? 

Leena: 


Rõõmust peagu pisarad silmas, Heldeke, 
mis minul's arvata?! Jumala õnnistus kõigile, 
ei minul muud midagi! 


Jaak: 


Kustasele. Noh, mis sa's nüüd veel vahid, 
mine ja pane hobune ette. 

Kustas: 
Ära. 


Jaak: 


Leenale. Eks sa mine siis jälle tuppa tagasi 

ja katsu ka miniale natuke asjast kõnelda. 

tle, et ta võiks sõita Tiltsile ühes meiega, siis 
tal poleks jala minekut. 


Leena: 


Noh muidugi, misjaoks ta siis nüüd veel 
jala hakkab minema . . . Kähku majja. 


Jaak: 


On üksi jäädes hetke mõiteis, siis avab lehe 
ja loeb uuesti: ,Olgu Vidriku (öEs mehine 
mehetüüp meile eeskujuks ja olgu tema teod 
meile õhutuseks ja julgustuseks . . . 


Eesriie. | 

